open-index/open-wikipedia-markdown huggingface dataset:
七星巖 (桂林)

**七星巖**（），又寫**七星岩**，又嗌**棲霞洞**（）、**仙李巖**（）、**碧虛巖**（），係中國廣西桂林一自然景觀，喺七星區嘅七星景區入面西北偏北地方。佢既係桂林八景之一，又係中國大陸最早開發遊覽同文化底蘊最深嘅岩石窿。喺中國大陸有「天下第一洞」、「第一洞天」同「神仙洞府」嘅稱呼；喺桂林八景有**棲霞真境**嘅名。

七星巖係道教、佛教、儒家信仰嘅緊要活動場所。曾經喺1652年，抗清名帥李定國喺呢度搞過祝捷宴會；1945年，抗日桂林保衛戰有800位國民黨將士喺窿入面打仗直到冚嗮家。

## 名
個名出自附近座山——七星山。
### 古仔
呢條窿原先係條地下河，但後嚟因地殼變動，令河水瀉嗮出去而成為半空巖窿，重成為人間奇跡。

## 概況
個窿入面有好多嚿鐘乳石響度。有分上、中、下夾埋三層，家下凈開咗中層。其中冇開放嘅兩個部分——上層屬頂穹凈低嘅窿跡，下層屬發育緊嘅地下河。中層全遊程814米，最高27米，最闊處49米，洞入面平均氣溫20℃。其中江山多嬌部分屬景區嘅地下廳堂，最闊43m，最高10m，面積2,800幾m²。個窿入面同出面夾埋有120幾件石刻，有好多古今中外啲名人詩詞遊記手跡響度。

## 連出去
* 七星岩-第一洞天 七星景區
* 广西桂林七星岩 中航國旅

類:桂林八景
類:桂林旅遊景點
類:七星區
類:溶洞
桂林站

**桂林站**（），又叫**桂林火車站**（），係中國廣西桂林嘅一個火車站，喺中山南路、環城西二路同上海路之間嘅位。

呢個站係桂林室內最主要嘅客運站同火車站。

## 鐵路路線




類:中國鐵路站
桂林觀光酒店

係中國廣西桂林嘅一間四星級酒店，1990年開業，位置喺七星區灕江路20號。佢曾經係2008年奧運火炬接力桂林站嘅指定下榻酒店。

酒店有13層樓，一共有282間客房。

## 攷
* 桂林观光酒店 GUILIN PLAZA HOTEL 北海发现旅行网
* 桂林觀光酒店 trivago.hk

## 出面網頁
* 

類:桂林嘅酒店
類:七星區
七星路 (桂林)

**七星路**（）係中國廣西桂林嘅西北-東南走向主幹道，喺七星區。西北邊從龍隱路同輔星路開始，一直向東南去到環城南一路、東二環路同七里店路嘅交界。

## 敘述
全長3km，闊47米，雙向7車道。

## 經過嘅道路
條路從西北到東南排，**加粗**嘅字係主幹道：
***[[龍隱路 (桂林)|龍隱路]]**、**[[輔星路 (桂林)|輔星路]]**
*金星路
***[[灕江路 (桂林)|灕江路]]**、**[[普陀路 (桂林)|普陀路]]**
*毅峰路
*空明西路、空明東路
*五里店路
***[[環城路 (桂林市區)|環城南一路]]**、**[[二環路 (桂林)|東二環路]]**、****

類:桂林主幹道
類:七星區
七里店路

**七里店路**（）係中國廣西桂林嘅西北-東南走向主幹道，喺七星區。西北邊從環城南一路、東二環路同七星路嘅交界開始，一直向東南去到鐵山路同橫塘路嘅交界。

## 敘述
全長3.2km，闊52米，雙向8車道。

## 經過嘅道路
條路從西北到東南排，**加粗**嘅字係主幹道：
***[[環城路 (桂林市區)|環城南一路]]**、**[[二環路 (桂林)|東二環路]]**、**[[七星路 (桂林)|七星路]]**
*****、橫塘路

## 附近嘅景區同建築
* 桂林任遠中學
* 合通·巴比倫
* 桂林國家高新區湖塘總部經濟園

類:桂林主幹道
類:七星區
橫塘路 (桂林)

**橫塘路**（）係中國廣西桂林嘅東西走向馬路，喺七星區。西邊從七里店路同鐵山路嘅交界開始，一直向東去到桂林輪胎廠附近嘅冇名村路。

## 敘述
全長3.2km，闊11米，雙向2車道。

## 經過嘅道路
條路從西北到東南排，**加粗**嘅字係主幹道：
****'、***'
**冇名村路*×3
*英才路
*****（橋頂經過，冇匝道上落）
**冇名村路*

類:桂林道路
類:七星區
橫塘路 (深圳)

**橫塘路**（）係中國廣東深圳嘅南北走向馬路，喺坪山區。南邊從金田路開始，一直向北去到蘭景路。

## 敘述
全長1.94km，闊12米，雙向2車道。其中喺金牛西路口有欄杆隔開咗，凈限非機動車或摩托車、電動單車通過。

## 經過嘅道路
條路從南到北排，**加粗**嘅字係主幹道：
*金田路
*竹青路
***[[金牛路 (深圳)|金牛西路]]**
*金竹路
***[[蘭景路 (深圳)|蘭景路]]**

類:深圳道路
類:坪山區
鐵山路

**鐵山路**可以係：
;廣西
*鐵山路 (桂林)：喺桂林七星區。
;山東
*鐵山路 (青島)：喺青島市北區。
*鐵山路 (淄博)：喺淄博張店區。
*鐵山路 (濟寧)：喺濟寧鄒城市。
;福建
*鐵山路 (廈門)：喺廈門集美區。
;上海
*鐵山路 (上海)：喺上海寶山區。
;重慶
*鐵山路 (重慶)：喺重慶璧山區。
;遼寧
*鐵山路 (瀋陽)：喺瀋陽皇姑區。
;江蘇
*鐵山路 (淮安)：喺淮安盱眙縣。
南斯拉夫王國

**南斯拉夫王國**係指1918年到1945年嘅南斯拉夫，行君主制，1929年之前嘅國號係**塞爾維亞人、克羅地亞人和斯洛文尼亞人王國**。呢個國之後畀南斯拉夫社會主義聯邦共和國取代。
鐵山路 (桂林)

**鐵山路**（）係中國廣西桂林嘅西北-東南走向主幹道，喺七星區。西北邊從七里店路同橫塘路嘅交界開始，一直向東南去到七里店路同橫塘路嘅交界。

## 敘述
全長2.9km，闊52米，雙向8車道。

## 經過嘅道路
條路從西北到東南排，**加粗**嘅字係主幹道：
****'、[[橫塘路 (桂林)|橫塘路]]
*[[黃桐路 (桂林)|黃桐路]]
*青柳路
*英才路
****'

## 附近嘅景區同建築
* 鐵山工業園
* 灕東科技大廈

類:桂林主幹道
類:七星區
歌度有…音樂微電影

《**歌度有…音樂微電影**》（**From The Song: Music Microfilm**），係香港電視娛樂製作嘅音樂節目，「歌度有…系列」新一輯，2017年8月6號到8月20號逢禮拜日21:30-22:00喺ViuTV播，8月25號到9月29號改到逢禮拜五22:30-23:00播。節目由新晉導演同本地歌手拍咗18套音樂微電影，每集播兩套。

## 每集一覽

## 出面網頁
*ViuTV：歌度有…音樂微電影
細路玩大咗

《**細路玩大咗**》（）係香港電視娛樂製作嘅真人騷節目，2017年7月31號開始到8月25號逢禮拜一到五22:00-22:30喺ViuTV播，主持係鄒凱光、譚杏藍、顏子菲。節目用輕鬆同積極正面嘅手法去引導小朋友認識社會真實嘅一面，除咗香港，更會去到泰國拍。

## 每集一覽

## 出面網頁
*ViuTV：細路玩大咗
酋長球場

**酋長球場**（**Emirates Stadium**）係英格蘭超級足球聯賽球會阿仙奴嘅主場，位於英格蘭倫敦嘅霍洛威，可以容納六萬人。

## 出面網頁
*官方網頁

類:倫敦運動
類:英國球場
磚·家

《**磚·家**》（**Brickspert**），係香港電視娛樂製作嘅資訊節目，主要介紹裝修同室內設計資訊，同埋特色建築設計。節目有兩輯：第一輯由強尼、徐頴堃主持，2017年7月29號到2018年1月13號逢禮拜六21:30-22:00喺ViuTV播；第二輯《**磚·家 2**》由強尼、陳嘉倩主持，2019年11月30號到2020年3月28號逢禮拜六20:00-20:30播。

## 每集一覽
### 第一輯

### 第二輯

## 港建築‧港設計（第一輯）
除此之外，呢個節目仲介紹咗好多好有特色嘅香港建築，大致可以分為兩類：一種係綠色建築，佢哋喺設計上融入咗自然同可持續發展嘅元素，攞到好多香港甚至國際性嘅獎項；另一種係歷史建築，具有時代意義。

### 綠色建築
* 和合石橋頭路靈灰安置所
* 亞洲協會香港中心
* 香港濕地公園
* 希慎廣場
* 起動九龍東辦事處
* 啟德消防局
* 恆生管理學院賽馬會住宿書院

### 歷史建築
* 半島中心：香港第一個大型購物中心
* 半島酒店：港英政府開發九龍半島時候嘅第一批建築物之一，擁有近90年嘅歷史，設計上有殖民地特色
* 華廈邨：香港絕無僅有嘅「H」型工廠大廈，宜家改建咗做公共屋邨（同時係綠色建築）

## 節目調動
;第一輯
*2017年10月7號：由於播特備訪談節目《吹臣》，所以暫停播映一集。
*2017年10月14號：由於播特備節目《ViuTV 2018》，所以暫停播映一集。
*2018年1月6號：由於22:15直播《英格蘭足總盃 - 第三圈：曼城 對 般尼》，呢個節目嘅時段改播《Interviu》同《豆釘去旅行》，所以暫停播映一集。
;第二輯
*2020年1月18號：由於播特備節目《電競巨Sing Show》，所以暫停播映一集。
## 出面網頁
*ViuTV：磚·家
*ViuTV：磚·家 2
熊大

**熊大**可以係：
*熊大 (吉祥物)：手機通訊app LINE嘅吉祥物。
*熊大 (主播)：中國大陸嘅鬥魚TV主播。
*熊本大學：日本熊本縣熊本市嘅國立大學。
桂磨大道

**桂磨大道**（）係中國廣西桂林嘅西北-東南走向主幹道，橫跨七星區同靈川縣。西北邊從鐵山路開始，一直向東南去到桂竹路同113縣道嘅交界。

其中喺近桂林繞城高速高新站附近嘅路段屬097縣道嘅終點。

## 敘述
全長1.6km，闊40米，雙向6車道。

## 經過嘅道路
條路從西北到東南排，**加粗**嘅字係主幹道：
****'
****'
**冇名村路*
***[[桂竹路 (桂林)|桂竹路]]**、****

類:桂林主幹道
類:七星區
類:靈川
總有一瓣喺左近

《**總有一瓣喺左近**》（）係香港MakerVille製作嘅清談節目，喺ViuTV播出。第一季（第1-42集）由2017年8月11號至2018年5月25號逢禮拜五23:30-00:00（晚吹時段），主持係潘紹聰、關寶慧、岑樂怡；第二季（第43-78集）由2018年6月1號至2019年3月1號逢禮拜五23:00-23:30，主持潘紹聰、符致逸、王頌茵；第三至七季（第79-392集）由2019年3月8號至2015年4月11號逢禮拜五23:30-00:00，2025年4月18號至2015年5月23號逢禮拜五23:00-23:30，主持潘紹聰、岑樂怡、詹朗林；第八季起（第393集起）由2025年5月30號開始逢禮拜五23:00-23:30，主持潘紹聰、岑樂怡、王頌茵。

佢係《總有一隻喺左近》下半季嘅兄弟作品。每集節目都會講唔同靈異話題。

## 新春特別版
*2019年2月8號嗰集因為喺大年初四播撞正新正頭，所以改名叫《**總有好運過豬年**》，用過年開運做主題，唔計入正式集數。

## 每集一覽
### 第一季

### 第二季

### 第三季
第118到122集同埋第124到130集搞咗個《**全民撞鬼**》真人騷比賽，請觀眾上去鬥講鬼故，由司徒法基做嘉賓主持。

### 第四季

### 第五季

### 第六季

### 第七季

### 第八季

## 節目調動
*2018年7月6號：由於直播2018年FIFA世界盃8強賽，所以停播一次。
*2018年12月14號：由於直播《2018 MAMA亞洲音樂大獎-香港站》，所以停播一次。
*2019年1月11號：由於《人住公屋 我住公屋》加長到22:30-23:30播，所以停播一次。
*2019年3月15號：由於《初戀還未來？》加長到22:30-23:30播，所以停播一次。
*2019年7月12號：由於《厲害了！蘇哥兒》加長到22:30-23:30播，所以停播一次。
*2020年2月28號：由於《性敢中環》第12集加長到21:30-22:15播，《向西聞記》、《辣伙頭》及《究竟食咗乜》順延播出，所以褪到23:45-00:15播。
*2020年5月22號：由於20:40-21:10直播政府記者會，連帶嗰晚剩低節目都褪半個鐘播，所以褪到第二日00:00-00:30播。
*2021年1月1號：由於19:00-23:40轉播《2020年度叱咤樂壇流行榜頒獎典禮》，嗰日《7點新聞報道》暫停播映，改為23:40-00:10播出一節《深宵報道》，所以褪到第二日00:10-00:40播。
*2021年3月19號：由於20:30-23:00播劇集《教場》，之後嘅節目要順延播出，所以順延到00:00-00:30播。
*2021年6月18號：由於23:30-02:15直播《歐洲國家盃 2020 - 克羅地亞 對 捷克》，所以停播一次。
*2021年7月23號：由於《奧運有得揀》（2020東京奧運開幕典禮）直播超時，之後嘅節目臨時順延播出，所以臨時順延到深夜00:30-01:00播。
*2021年7月30號、8月6號，由於播《奧運有團伙 精彩一夜》，所以停播一次。
*2021年12月31號：由於22:00-00:30直播《香港跨年倒數演唱會》，所以停播一次。
*2022年11月25號：由於播《FIFA世界盃2022》荷蘭對厄瓜多爾，所以停播一次。
*2022年12月9號：由於播《FIFA世界盃2022》半準決賽 - 克羅地亞 對 巴西，所以停播一次。
*2024年4月12號：由於《瑪嘉烈與大衛系列 絲絲》加長到21:30-23:00播，《姑媽突變神隱少女》同《女主播向世界揾食》順延播出，所以順延到00:00-00:30播。
*2024年6月21號：由於23:30-23:55重播《歐洲國家盃2024賽日精華》第7集，所以停播一次。
*2024年8月2號同9號：由於原時段直播《巴黎奧運爭勝一夜》，所以停播一次。
*2024年10月11號：由於《十七年命運週期》加長到21:30-22:45播，《Boyscation Too》同《高質旅行包膠》順延播出，所以順延到23:45-00:10播。
*2024年11月1號：由於《Boyscation Too》加長到22:30-23:30播，《狗仔隊亂入Seoul》順延播出，所以順延到深夜00:00-00:30播。
*2024年12月13號：由於《ERROR 死腳膠千萬巨蛋自作夢》加長到22:30-23:30播，《台灣都市傳說》順延播出，所以順延到深夜00:00-00:30播。
*2025年5月30號：由於19:30-22:15直播《凝皓教育挑戰盃 - 中國香港 對 曼聯》，《光明大押》順延播出，呢個節目原定順延到23:15-23:45播出，但由於直播超時到22:30完，所以再順延到23:30-00:00播出。
*2025年7月4號：由於23:00-23:55直播《晚吹 - 有得吹好吹》第3集，所以停播一次。
*2025年11月7號：由於《ROVER 綜藝咁樣樣》加長到22:30-23:30播，所以順延到23:35-00:00播。
*2025年11月14號：由於22:30-23:30播《十五運會勝利時刻》，所以停播一次。
*2025年11月21號：嗰晚提早到22:30-23:00播，原時段改為提早播映《3 分鐘熱度》（23:00-23:05）同重播《社內相親》第10集（23:05-00:00）。
*2025年11月28號：因應跟進宏福苑大火事故，嗰晚23:00-00:00改為插播《新聞報道》，所以停播一次。
*2025年12月5號：因應宏福苑大火事故後社會氣氛，嗰晚停播一次，原時段改為提早播映《3 分鐘熱度》（23:00-23:05）同重播《模範的士 2》第5集（23:05-00:00）。

## 註

## 出面網頁
*ViuTV：晚吹 - 總有一瓣喺左近
啪啪Channel

《**啪啪Channel**》（**Talker: Bang Bang Channel**）係香港電視娛樂製作嘅清談節目，2017年8月13號開始到2018年2月11號逢禮拜日23:30-00:00（晚吹時段）喺ViuTV播出，主持係陶傑、卓韻芝、阮文泰（Dickson）。節目延續呢個節目嘅前身《啪啪聲，太好聽》，每集節目都會講同性有關嘅主題。

節目名擺明係惡搞無綫電視嘅Big Big Channel，而正正就係因為《啪啪聲，太好聽》嘅節目監製畀Big Big Channel撬咗過檔，所以先至有呢個節目嘅出現。

## 每集一覽
### 2017年

### 2018年

## 節目調動
*2018年1月7號：由於直播《英格蘭足總盃 - 第三圈：梳士貝利 對 韋斯咸》，所以暫停播映一集。
*2018年1月28號：由於直播《英格蘭足總盃 - 第四圈：卡迪夫城 對 曼城》，所以暫停播映一集。

## 睇埋
*《啪啪Partner》

## 出面網頁
*ViuTV：晚吹 - 啪啪Channel
園林鶯

**園林鶯**（**Sylvia borin**）係鶯科鶯屬嘅一種雀，主要分佈喺歐洲同西亞。佢哋係候鳥，冬季會飛去撒哈拉以南非洲過冬。
林岩鷚

**林岩鷚**（**Prunella modularis**）係岩鷚科岩鷚屬嘅一種雀，主要分佈喺歐洲同亞洲嘅溫帶地區，亦畀人引入去紐西蘭。
刀嘴海雀

**刀嘴海雀**（**Alca torda**）係海雀科**刀嘴海雀屬**唯一嘅一種雀，主要分佈喺北極地區嘅海岸。佢哋身形係企鵝，但佢哋曉飛。
桂竹路

**桂竹路**可以係：
;廣西
*桂竹路 (桂林)：喺桂林靈川縣。
;四川
*桂竹路 (德陽)：喺德陽中江縣。
*桂竹路 (成都)：喺成都金堂縣。
歐歌鴝

**歐歌鴝**（**Luscinia luscinia**）係鶲科歌鴝屬嘅一種雀，主要分佈喺東歐同西亞嘅溫帶地區。佢哋係候鳥，冬季會飛去非洲南部過冬。
歐金斑鴴

**歐金斑鴴**（**Pluvialis apricaria**）係鴴科斑鴴屬嘅一種雀，主要分佈喺歐洲地區。

呢種雀係歐洲其中一種打獵嘅獵物，《健力士世界紀錄大全》創辦人就係因為打獵嗰陣同同伴爭拗呢種雀係咪全歐洲飛得最快嘅雀，而有搞世界紀錄大全嘅諗頭。
桂竹路 (桂林)

**桂竹路**（）係中國廣西桂林嘅南北走向主幹道，喺靈川縣。北邊從桂磨大道同113縣道嘅交界開始，一直向南去到091縣道。

## 敘述
全長6.12km，闊36米，雙向6車道。

## 經過嘅道路
條路從北到南排，**加粗**嘅字係主幹道：
***[[桂磨大道]]**、***'
*''冇名村路''
*[[石門路 (桂林)|石門路]]
*''冇名村路''
****'

類:桂林主幹道
類:靈川
桂磨路

**桂磨路**（）係中國廣西桂林嘅東西走向主幹道，喺靈川縣大圩鎮。西邊從091縣道同竹江路嘅交界開始，一直向東去到磨盤山碼頭。佢既係902縣道嘅一部分，又係出入磨盤山碼頭嘅唯一道路。

## 史
呢條馬路喺1991年起緊磨盤山碼頭時順手搞出嚟。

## 敘述
全長3.07km，闊12米，雙向2車道。

## 特色
呢條馬路北邊係座山崖，南邊可以望到灕江同桂林山水。佢亦係山上望到灕江一地。

類:桂林主幹道
類:靈川
張致恒

**張致恒**（，），係香港男藝人，前男子組合Boy'z成員，而家係香港無綫電視部頭合約藝員。

2019年7月疑一腳踏五船消息傳出後，Boy'z演唱會被撤回。佢老婆雯雯喺IG話希望大家畀機會「爸爸盡責任陪伴BB成長」，張致恒之後亦發言道歉話同雯雯一齊嘅時候未同正印女友梁皓恩（April）分手，對佢哋感到愧疚咁話。

2021年，張致恒獲邀參與「培生擂台：無敵盃」打拳比賽，對手係YouTuber 大J。

## 演出

### 電視節目（無綫電視）
*2017年：《最緊要好玩》演出

## 參考

## 出面網頁
* 
* 
* 
* 
*
Big Big小明星

《**Big Big小明星**》（英文：**Big Big Little Stars**）係香港電視廣播有限公司製作嘅細路節目，《Think Big遊學團》續作，由2017年7月1號開始，逢禮拜六16:30－17:00喺翡翠台播，而家由馬俊傑、邱晴、王虹茵主持，前主持有黃碧蓮、單文柔、鄧家禮、鍾晴、鍾君揚、何依婷、伍樂怡。

## 睇埋
*Think Big天地
*Think Big大明星
*Think Big遊學團

## 電視節目變遷
賤民20

《**賤民20**》（，**3 Haters**）係香港電視娛樂嘅ViuTV製作嘅電視劇，喺2017年8月28號到9月22號逢禮拜一到五21:30-22:00喺ViuTV首播，一共20集。套劇由王宗堯、吳海昕、陳炳銓領銜主演，林芊妤、楊英偉、吳浣儀、阮民安、黎萬宏、張敬仁、林兆霞、余曉彤、湯加文演出。而陳炳銓亦有份策劃呢套劇、王宗堯更有份擔任拍攝劇照特寫。

## 故事大綱
故仔開頭講三位主角：一個破咗產喺人生低谷嘅賤男人（王宗堯 飾），一個迷茫又渴求解脫嘅自作賤女人（吳海昕 飾），同一個只係想委曲求存卑賤生活嘅市井男人（陳炳銓 飾），佢哋三個走埋一齊，想炸爆個公廁宣洩一下，最後反而殺死咗自己。之後故仔再倒轉頭講返佢哋三位點解會變得咁賤。

## 角色
呢套劇嘅其中一個特色係三位主角都無自己個名，只係用字母XYZ代表，同佢哋有關切關係嘅角色亦好多都無名。
### 主角
*王宗堯 飾演 Z
*陳炳銓 飾演 X
*吳海昕 飾演 Y

### 同X有關嘅配角
*楊英偉 飾演 John（X嘅阿爸）
*黎萬宏 飾演 Richard（咖啡舖老闆，X朋友）
*余曉彤 飾演 獨木舟女神 （X嘅傾慕對象）
*莫偉文 飾演 X嘅鄰居（看更，第1集畀Y炸死）
*安桃子 飾演 陳聖經（X阿爸嘅女友）
*鍾潔嵐 飾演 醫神 （性工作者，幫X醫好陽萎）

### 同Y有關嘅配角
*湯加文 飾演 Emma（Y嘅前死黨）
*張敬仁 飾演 Leslie（照顧嫦娥嘅看護，之後同Y發展出關係）
*楊麗 飾演 Ga Ga（Y嘅熟客）

### 同Z有關嘅配角
*林芊妤 飾演 Z嘅前老婆
*吳浣儀 飾演 嫦娥（Z嘅阿媽）
*阮民安 飾演 收數佬（收Z數）
*林兆霞 飾演 師太

### 其他角色
*姚運茵 飾演 女醫生（第1、5集）
*姚紫茵 飾演 護士（第5集）
*方志駒 飾演 香哥（第11、12、16、17集）
*冼迪琦 飾演 女學生（第20集）

## 每集內容

## 出面網頁
*ViuTV：賤民20
大黑背鷗

**大黑背鷗**（**Larus marinus**）係鷗科鷗屬嘅一種雀，主要分佈喺北大西洋兩岸地區。佢哋背脊同對翼都係黑色，其他地方就係白色。
粉腳雁

**粉腳雁**（**Anser brachyrhynchus**）係鴨科雁屬嘅一種雀，主要分佈喺西歐地區。佢哋對腳係粉紅色，個身就係黑白色。
磨盤山碼頭

係桂林一個遊輪碼頭，亦係桂林山水嘅景區之一，位置喺靈川縣大圩鎮桂磨路最東邊嘅灕江邊。

## 名
呢個碼頭因為近住磨盤山而改成噉嘅名。

## 史
碼頭喺1990年12月26號正式喐手起，1993年10月15號起好嗮。初期連同出入港公路（而家嘅桂磨路）3.07km同碼頭嗰6個泊位整咗出嚟。1997同2002年先後夾埋整多咗總共5個泊位。2000年俾交通部定做一級客運港口碼頭，2002年4月重成為以交通局做主體，喺灕江旅遊客運管理嘅一部分。

## 航綫

## 門票同注意事項
磨盤山碼頭搞嘅都係遊輪形式為主，條條路線凈開放行陽朔興坪渡口嗰邊嘅單向路線，唔辦去解放橋嗰頭，而且坐船一次都好貴下。每人次嘅費用：

## 攷
* 磨盤山碼頭
大平原

**大平原**（），又叫**北美大平原**，係北美洲中部嘅一大塊平原，喺密西西比河西面、洛磯山脈東面、格蘭德河北面，面積約莫130萬平方公里。佢係白堊紀陣時嘅西部內陸海路經歷唨海退之後形成嘅。
聖海倫火山

**聖海倫火山**（），係北美洲西岸嘅一座活火山，喺華盛頓州西南部，距離西雅圖南面154公里、波特蘭東北面85公里。上一次大規模爆發喺1980年5月18號。
日德蘭

**日德蘭**（；），又叫**日德蘭半島**，係北歐一個半島，喺北海同波羅的海之間，大部份都係丹麥本土領土，南部屬德國領土。

類:歐洲半島
類:丹麥地理
類:德國地理
馬其頓地區

**馬其頓地區**（**Macedonia**），係歐洲東南部巴爾幹半島一個地理上同歷史上嘅地區，範圍隨年代有唔同，而家多數指巴爾幹半島上面六個國嘅範圍，包括希臘、北馬其頓、保加利亞、阿爾巴尼亞、塞爾維亞同科索沃，面積約莫6.7萬平方公里，人口約莫476萬。
尤卡坦半島

**尤卡坦半島**（），係中美洲東北部嘅一個半島，喺墨西哥東南部，東北面係尤卡坦海峽同古巴島，西北面係墨西哥灣，東南面係加勒比海。

結束白堊紀時代嘅嗰次小行星撞擊所造成嘅隕石坑，就係喺尤卡坦半島西北部。
札格羅斯山脈

**札格羅斯山脈**，係西亞嘅一條山脈，穿過土耳其東南部、伊拉克同伊朗，去到波斯灣，長約莫1500公里。
斯堪的納維亞山脈

**斯堪的納維亞山脈**，係北歐斯堪的納維亞半島嘅一條山脈，由東北穿到西南，最後去到北海同挪威海，長約莫1700公里。
十里畫廊

**十里畫廊**可以係：
*陽朔十里畫廊：廣西桂林一景
*張家界十里畫廊：湖南張家界一景
*蓮都十里畫廊：廣東肇慶一景
飛釘

**飛釘**，又叫**凸點**、**突點**，係指𢆡頭嘅形狀隔住衫浮現出嚟，通常當女人唔戴胸圍，而面衫比較緊同薄，就會出現呢種情況，不過男人一樣有機會出現。

## 睇埋
*露點
*露底
工業機械人

**工業機械人**係工業（尤其係製造業）用到嘅機械人，可以跟程式自動去做嘢，靠機械手臂去做。
巴爾幹山脈

**巴爾幹山脈**（），係歐洲東南部巴爾幹半島嘅一條山脈，穿過保加利亞全國，亦有一截喺塞爾維亞，長約莫530公里。
製造業

**製造業**係工業嘅其中一個主要分支，會用機器、工具等方式，配合工藝同科技，去將原材料生產成產品。
流水作業

**流水作業**，又叫**大量生產**，簡稱**量產**，係透過唔同分工嘅生產線好快噉生產大量標準化嘅商品，令生產成本可以減低，效率又高咗。

任何工程學上嘅工作，做嘢嘅人都唔淨只要達到想要嘅功能，同時佢哋用嘅方法仲要有返咁上下低成本，確保件產品可以量產。
機械化

**機械化**係指製造業嘅生產工作由靠人手或者動物逐步畀機械去取代嘅過程，早期會靠齒輪、轤轆呢類簡單機械，到工業革命期間發明咗好多機械，令製造業效率提高好多，到資訊年代就開始有工業機械人同電腦幫手。
廢物回收

**廢物回收**，又叫**資源回收**、**垃圾回收**，係將無用嘅廢物收返嚟整成新產品用返，可以減少浪費，同埋減低對原材料同能源嘅需求，做到環境保護嘅效果。

## 睇埋
*減廢
*重用
地熱能發電

**地熱能發電**，又叫**地熱發電**，係發電其中一種方式，用地熱能發電，屬可再生能源。
水力發電

**水力發電**，係發電其中一種方式，用水力發電，屬可再生能源。原理係用水壩閘住河水，令水位有好大落差，當水流落低位，就由勢能轉化動能，推郁發電機發電。
太陽能發電

**太陽能發電**，係發電其中一種方式，用太陽能發電，屬可再生能源。原理係用太陽能板去收集太陽光，將光能轉做電能。

類:太陽能
廢物管理

**廢物管理**，又叫**垃圾管理**，係指處理廢物嘅過程。當代社會主要有三種方法去處理，包括堆填、焚化同埋廢物回收。
冷卻塔

**冷卻塔**係部份工廠嘅配套設備，主要喺將廠入面排出嘅熱氣處理，攤凍咗先至排出大氣層。冷卻塔主要起喺煉油廠、化工廠同熱力電廠（尤其係核電廠）。
風力渦輪

**風力渦輪**，又叫**風力發動機**、**風力發電機**，係種用風力推郁嘅渦輪，駁埋發電機就可以做到風力發電。

## 睇埋
*風車
*水力渦輪
渦輪

，又叫**渦輪發動機**，係種用旋轉機件由穿過佢嘅流體汲取動能嘅摩打，好多時喺飛機同發電機見到。風車同水車個原理亦同渦輪差唔多。

## 睇埋
*風力渦輪
*水力渦輪

## 攷
木工

**木工**，係一門同木材有關嘅工藝，主要用喺建築同整傢俬。做木工嘅人叫木匠。
大榕樹 (搞清楚)

**大榕樹**多數講嘅係榕樹，亦可以係：
*大榕樹 (桂林)：廣西桂林陽朔嘅景區。
*大榕樹 (惠州)：廣東惠州博羅嘅文物。
仙菲婭羅芙洛

（；）係美國武打女演員，特拉華州威明頓出世，13歲開始學空手道，好快就做咗高手，1985年加入電影圈，參演過唔少港產電影，出道作品係《皇家師姐》，1990年代返美國拍唔少二線電影。
## 出面網頁
*
陽朔十里畫廊

係中國廣西桂林嘅地名，喺陽朔抗戰路以南到827鄉道口（321國道嘅K552+660～K546+994標記位）。喺桂林當地又嗌成**卡特風景道**。

呢個地方主要因為有海豚出水、龍角山、青厄風光、古榕靚景、蝴蝶泉、圖騰古道、遇龍河、蘆笛岩呢啲景區而出名。景區亦出現過滑翔降傘項目。

## 攷

類:桂林地理
類:陽朔
Maggie Q

**Maggie Q**（**Margaret Denise Quigley**，）係香港模特兒同演員，美國檀香山出世，1998年年喺香港出世，之後過荷里活發展。出名作品包括《職業特工隊3》同《虎膽龍威4.0》。
## 出面網頁
希麗敏

**希麗敏**（**Patricia Hy-Boulais**，）係加拿大網球員，柬埔寨金邊出世。1971年，6歲嘅希麗敏跟屋企到香港住，1986年開始打職業網球賽，初頭係代表香港，1988年同加拿大籍老公Yves結婚後改為代表加拿大，1991年正式入籍加拿大，1998年退役。

## 屋企
希麗敏亞爸係台維斯盃柬埔寨代表隊隊長，亞媽係柬埔寨全國羽毛球冠軍。

## 攷
*
羅芙洛

**羅芙洛**（；）係源自美國嘅女仔名，可以係：
* 仙菲婭羅芙洛：美國女演員。
* 瑪莉羅芙洛：美國歷史學家。
## 睇埋
* 羅夫洛
瑪莉羅芙洛

（，；）係美國嘅女歷史學家同圖書管理員。田納西州賈爾斯縣人。1914年喺柯巴利嘅紐約科學圖書學校畢業後，先後去過紐約州圖書館同孟菲斯公共圖書館做過嘢。1934～1948年間喺田納西河谷管理局做過監督管理員，之後亦返到諾士郡做過圖書管理員直到1955年退休為止。期間曾經寫過同改過好多同田納西州、諾士圍有關啲歷史書同文章。

## 連出去
*Photograph of Rothrock and Mrs. Calvin M. McClung, 1958 &mdash; Calvin M. McClung Historical Collection

類:美國史學家
類:美國圖書管理員
大榕樹 (桂林)

**大榕樹**（）係中國廣西桂林一景區，亦係陽朔十里畫廊嘅景區之一。位置喺陽朔城區南邊嘅十里畫廊景區入面，321國道嘅K549+198標記位。佢喺當地十里畫廊景區有「古榕靚景」嘅稱呼。

呢個景區之所以出名，係因為入面有樖生咗超過成15個世紀嘅榕樹響度。嗰樖嘢相傳喺大晉時期種，植株高17m，樹圍7.05m，樹冠覆蓋面積有成2畝咁大，有好多氣根同盤根響度。其中，中國大陸電影《劉三姐》試過揀咗呢度拍過。

## 攷
* 
* 阳朔大榕树
* Yangshuo Big Banyan Tree

類:桂林公園
類:陽朔
類:桂林旅遊景點
陳寶蓮

**陳寶蓮**（**Pauline Chan**，），原名**趙靜**，係香港電影女演員，喺上海出世，12歲跟亞媽到香港住，1990年參選亞洲小姐競選，輸咗之後就加入亞洲電視而入行，拍過唔少鹹片，不過始終紅唔起，最後2002年7月31號，陳寶蓮喺上海嘅寓所跳樓自殺，終年29歲。

## 出面網頁

類:祖籍上海

靜
類:前亞洲電視女藝員
王祖賢

**王祖賢**（**Joey Wong**，），係臺灣籍香港女演員，臺灣臺北市出世，祖籍安徽舒城，1985年開始參演香港電影，一路活躍到1990年代中期。雖然佢演香港電影，不過一路都喺臺北住，息影後喺2004年移民加拿大溫哥華。

類:臺灣女演員
歐洲議會

**歐洲議會**（**European Parliament**），係歐洲聯盟嘅下議院機關，亦係歐盟入面唯一嘅直選議會機構，1979年開始，每5年選一屆。
## 睇埋
*歐盟理事會
歐盟理事會

**歐盟理事會**（**Council of the European Union**），係歐洲聯盟嘅上議院機關，由28個成員國各自派出一位政府部長組成。
## 睇埋
*歐洲議會
歐洲太空總署

**歐洲太空總署**（**European Space Agency**），係由歐洲22國組成嘅太空探索機構，1975年成立，總部喺法國巴黎。
遇龍河

**遇龍河**（）係中國廣西東北邊嘅河，亦係灕江嘅支流，成條喺桂林境內。全長45.90km，流域面積356km²。

## 概況
呢條河初期嗌做**安樂水**，後嚟因為有座遇龍橋而改成噉嘅名。源頭喺臨桂南邊山鄉永平村譚家坉西南邊冇幾遠嘅位開始流出，向東經過陽朔金寶鄉利學村，流到高田鎮鳳樓村嘅大榕樹景區之後同金寶河匯合兼轉向東流。去到陽朔縣城南邊嘅矮山村轉向北流，到縣城東南邊嘅書童山工農桥位同灕江匯合。

## 特色
遇龍河喺陽朔地區附近成為旅遊景點之一，亦納入咗十里畫廊景區嘅一部分。附近亦搞出咗漂流業、觀光業等一系列嘅旅遊行業出嚟。

## 攷

類:桂林嘅河
類:臨桂
類:陽朔
類:桂林旅遊景點
天生愛情狂

《**天生愛情狂**》（）係套2012年上畫嘅香港電影，由葉念琛執導，張智霖、劉心悠主演。故仔講女主角係個「天生愛情狂」。

## 演員一覽
;主角
*張智霖 飾 張泰林
*劉心悠 飾 鄺美寶
;其他演員
* 飾 晴晴
*林司敏 飾 Ciwi
*湯怡 飾 怡
*吳若希 飾 Jin
*松岡李那 飾 Linah
*田啟文 飾 大輝
*石詠莉 飾 大輝老婆
*羽翹 飾 大妹
*阮德鏘 飾 大妹夫
*黃智雯 飾 二妹
*梁烈唯 飾 二妹夫
*劉碧麗 飾 三妹
*陳柏宇 飾 三妹夫
*苟芸慧 飾 慧欣
*Hirobumi Kinoshita 飾 太郎
*戴耀明 飾 侍應
*朱薰 飾 茶客
*王君馨 飾 茶客
*余迪偉 飾 茶客
*盧覓雪 飾 影迷
*陳嘉佳 飾 影迷
*姜皓文 飾 賊人  
*張建聲 飾 新郎
*何浩文 飾 戲院情侶
*貝兒 飾 戲院情侶
*江怡 飾 戲院情侶

## 出面網頁
*
*天天韓劇《天生愛情狂》線上看
聚龍潭

**聚龍潭**（）係中國廣西桂林一景區，亦係陽朔十里畫廊嘅景區之一。位置喺陽朔城區南邊嘅十里畫廊景區入面，321國道嘅K549+350標記位。佢既係中國大陸AAA級景區之一，又係陽朔境内唯一有水、陸路睇鐘乳石同石筍嘅溶洞。

呢個景區之所以出名，係因為佢係個地下河溶洞，有好多好靚嘅鐘乳石響度，入面有黑巖同水巖組成。窿入面最高去到25m，最闊去到30m。

## 攷
* 
* 聚龙潭（岩） 桂林红叶旅游

類:桂林旅遊景點
類:陽朔
類:溶洞
皮夏涅

**皮夏涅**係烏克蘭嘅村落，喺該國東部哈爾科夫州，由庫皮揚斯克區負責管轄，喺1650年起，面積1.15平方公里，海拔高度94米，2022年人口500，人口密度每平方公里459.1人。

## 參考
* Піщане
* Погода в селі Піщане
叱咤903

**叱咤903**，又叫**商業二台**，係香港商業電台其中一條頻道，頻率係FM 90.3-92.1MHz，對象係後生仔。

## 睇埋
*雷霆881
*AM864

## 出面網頁
*
荊鳳路

**荊鳳路**（）係中國廣西桂林嘅西北-東南走向主幹道，喺陽朔，西北邊從城西路同蟠桃路嘅交界開始，一直向東南去到抗戰路同石馬路嘅交界。

## 概要
全長1.7km，闊24米，雙向4車道。

## 經過嘅道路
條路順序從南到北排，**加粗**嘅字係主幹道：
* **[[城西路 (桂林陽朔)|城西路]]**、**[[蟠桃路 (桂林)|蟠桃路]]**
* 畫山路
* 龍嶽路
* 玉溪路
* 響水路
* 鳳鳴路
* ****、**[[石馬路 (桂林)|石馬路]]**

## 附近啲建築同景區
* 新西街國際大酒店
* 廣州·廣峯門
* 千百度酒店
* 陽朔戲樓

類:陽朔
響水路 (桂林)

**響水路**（）係中國廣西桂林嘅東西走向馬路，喺陽朔城區。西邊從龍嶽路‎開始，一直向東去到荊鳳路。

## 敘述
全長900m，闊12米，雙向2車道。

## 經過嘅道路
條路從西到東排，**加粗**嘅字係主幹道：
*龍嶽路
*蘭花路
*****

類:桂林道路
類:陽朔
蟠桃路

**蟠桃路**可以係：
*蟠桃路 (東莞)：喺廣東東莞石碣鎮。
*蟠桃路 (桂林)：喺廣西桂林陽朔縣。
*蟠桃路 (青島)：喺山東青島平度市。
阿米達巴山

**阿米達・巴山**（**Amitabh Bachchan**，）係印度波里活男演員，1969年出道，演出近兩百套電影，贏過好多次印度電影觀眾獎。

## 攷
聖艾舒比尼

**聖艾舒比尼**（**Antoine de Saint-Exupéry**，）係法國作家同飛機師，最出名著作係《小王子》，二戰期間參加空軍打納粹德國，喺一次任務入面失蹤。
舒曼

**舒曼**（**Robert Schumann**，）係德國作曲家，曲風屬浪漫主義。

## 生平
1810年，舒曼出生自德國薩克森小鎮茨維考一個書商家庭。童年最大興趣係文學，熱衷寫作小說，散文。12歲時組成一個小型管弦樂隊，之後又搞文學社。舒曼青春期時，父親引導佢他向音樂方面發展，然而母親希望佢讀法律。

1828年，舒曼中學畢業，父親又去世，就如母親願望，去萊比錫學習法律，第二年又到海德堡繼續學習。

1830年，舒曼受法蘭克福一場帕格尼尼演奏會影響，從此立志要成為一名鋼琴家，最終行上作曲家道路。

1833年，23歲就創作自己第一部傑作，同一主題同十二格變奏《交響練習曲》，之後係1834年至1835年間創作《狂歡節》，係一部由二十一個樂章組成鋼琴傑作，亦係舒曼代表作之一。

1834年，舒曼創辦一份音樂評論雜誌，並用弗羅列斯坦，尤斯比烏斯作為自己筆名，兩個人觀點體現作者本人思辨統一。

1836年，舒曼26歲時，無停止學習鋼琴，係維克教授處學習時結識教授個女克拉拉，但愛情受兩家人反對。終於1840年，萊比錫郊區Schönefeld鎮同克拉拉結婚。兩人育有八名子女，但多數夭折。

1843年，萊比錫音樂學院任教。

1844年，赴德雷斯頓任合唱團領隊。

1850年，舒曼搬到杜塞爾多夫，擔任樂隊指揮。

1854年，曾因精神分裂一度投萊茵河自殺，幸被船夫救起。之後，被送入波恩一家精神病院，期間克拉拉一直照顧他。

1856年，舒曼晚期係精神病院因感染梅毒去世。舒曼同克拉拉墓地都係波恩。
湖南國際會展中心

**湖南國際會展中心**（）喺中國湖南長沙嘅展覽中心，位置喺開福區，南靠三一大道；西靠會展路；東靠歡城路。

## 概况
展館總建築面積100,000平方米，展廳面積50,000平方米，可設國際標準展位2,000個，同時舉辦500－1000個展位嘅展覽3個，都可根據需要分隔成風格唔同嘅多種展區。國際會議區擁有25套唔同規格嘅會議廳，裝配有同聲翻譯、多媒體演播系統設施。

## 出面網頁
* 

類:中國建築

類:長沙
響水路

**響水路**可以係：
;廣東
*響水路 (江門)：喺江門新會區。
;廣西
*響水路 (桂林)：喺桂林陽朔縣。
*響水路 (百色)：喺百色德保縣。
;雲南
*響水路 (普洱)：喺普洱景谷泰族彝族自治縣。
;重慶
*響水路 (重慶)：喺重慶南岸區。
;內蒙古
*響水路 (赤峰)：喺赤峰翁牛特旗。
布里茲尼夫

**布里茲尼夫**（**Леонид Брежнев**，），又譯**勃列日涅夫**，係蘇聯領導人，1966年到1982年做蘇聯共產黨嘅第一書記同總書記。
普魯塔克

**普魯塔克**（**Πλούταρχος**，）係羅馬帝國時代希臘作家，最出名作品係《希臘羅馬名人傳》。
格雷哥

**格雷哥**（**El Greco**，）係西班牙文藝復興時期畫家，出名畫作包括《除咗基督件面衫》（*El Expolio*）、《歐貴茲伯爵嘅葬禮》（* El Entierro del Conde de Orgaz*）。
H.G.威爾斯

**H.G.威爾斯**（**H. G. Wells**，）係英國小說家，出名寫科幻小說，作品有《時間旅行》、《外星人入侵》、《反烏托邦》，畀西方世界叫做「科幻小說之父」。
阿連德

**阿連德**（**Salvador Allende**，）係智利前總統，1970年到1973年在位，最後因為爆發政變而遇刺死咗。
胡爾侯賽

**胡爾侯賽**（**Huell Howser**，）係美國藝人，主要做電視節目主持，2011年曾經為《小熊維尼大電影》配音。佢因為前列腺癌而死，享年67歲。

類:電視主持人
類:美國配音員‎‎‏‎
類:美國電影男演員‎‎‏‎
類:美國電視男演員‎‎‏‎
類:癌死者
姬莉米洛

**姬莉米洛**（**Kylie Minogue**，），又譯**凱莉米洛**，係澳洲歌手同演員，1979年踏足電視圈，1987年踏足樂壇。
秋收起義 (電視劇)

《**秋收起義**》（；；），2017年中國時代劇，由侯京健、趙韓櫻子、白恩、黃勐、夏德俊領銜主演，2016年11月至2017年3月拍攝，2017年8月1號喺湖南衛視首播。

## 播出時間
### 首播

## 演員一覽
### 主要演員

### 其他演員

## 電視原聲帶

## 收視率

| 1-2 ||  ||0.323||1.112||16||0.44||1.7||8||colspan="3"|暫缺||align="left" | 
|-
| 3-4 ||  ||0.217||0.743||20||0.32||1.2||10||0.419||1.31||5||align="left" | 
|-
| 5-6 ||  ||0.237||0.805||21||0.33||1.23||11||rowspan="4" colspan="3"|暫缺||align="left" | 
|-
| 7 ||  ||0.187||0.674||21||0.27||1.1||12||align="left" | 
|-
| 8 ||  ||0.195||0.715||22||0.29||1.21||10||align="left" | 
|-
| 9 ||  ||0.177||0.622||22||0.36||1.44||10||align="left" | 
|-
| 10-11 ||  ||0.221||0.779||21||0.36||1.35||11||0.347||1.14||11||align="left" | 
|-
| 12-13 ||  ||0.261||0.908||18||0.38||1.42||10||0.366||1.172||4||align="left" | 
|-
| 14-15 ||  ||0.261||0.893||19||0.44||1.69||8||0.399||1.265||4||align="left" | 
|-
| 16-17 ||  ||0.275||0.941||19||0.43||1.62||11||0.339||1.089||6||align="left" | 
|-
| 18 ||  || || || || || || || || || ||align="left" | 
|-
| 19 ||  || || || || || || || || || ||align="left" | 
|-
| 20 ||  || || || || || || || || || ||align="left" | 
|-
| 21-22 ||  || || || || || || || || || ||align="left" | 
|-
!colspan="2"|平均收視|||||||| || |||| || ||||align="left" | 

## 參考

## 出面網頁
* 

## 電視節目變遷

類:中國電視劇
類:2017年中國
費馬

**費馬**（**Pierre de Fermat**，）係法國數學家，出名研究數論、解析幾何同概率論，費馬原理、費馬小定理同費馬最後定理都係用咗佢個名。

## 出面網頁
理察西門

**理察西門**（**Richard Simmons**，）係美國男演員，1978至2014年活躍，因為拍健康舞短片而出名。

類:美國男演員
秋收起義

**秋收起義**，又稱**秋收暴動**、**秋收起事**，係1927年9月中國共產黨按《中央關於湘鄂粵贛四省農民秋收暴動大綱》所規劃嘅一連串嘅暴動，係一個涉及4省嘅全盤暴動計畫，毛澤東並冇參與決策，且參與領導嘅剩係湖南、江西邊界嘅湘南一路，另外湖南重有兩路：湘東（中）、湘西。至於湖北，就計畫有七處暴動。

## 人物
參加秋收起義嘅中華人民共和國開國將帥有：
*元帥1人：羅榮桓，三灣改編時任特務連黨代表。
*大將：譚政，三灣改編時任前敵委員會秘書，即毛澤東秘書。
*上將（7人）
**宋任窮，三灣整編時為團部文書，上井岡山後任連黨代表。
**黃永勝，三灣改編時為士兵，上井岡山後當上了班長。
**張宗遜，三灣改編時為排長。
**陳士榘，三灣改編時任排長。
**陳伯鈞，三灣改編時任排長。
**賴傳珠，在贛縣組織大埠暴動。1928年3月，上井岡睇到毛澤東，任特務連黨代表、衛生隊黨代表。
**鍾期光，秋收起義後被留喺平江擔任區委書記、游擊隊黨代表。之後跟彭德懷平江起義嘅紅五軍上井岡山。
*中將：8人。三灣整編時均為一般士兵
**張令彬 
**楊梅生，上井岡後為團警衛班班長。 
**譚冠三 
**譚希林 
**劉先勝 
**賴毅 
**郭鵬 
**韓偉 
*少將：6人。
**李貞 
**龍開富：1927年9月喺井岡山參軍，擔任前委機關嘅機要挑夫。
**楊世明 
**餘光文 
**王耀南 
**潘振武 
*未授銜的副部級以上5人。
**毛澤東
**何長工
**楊立三
**黃達
**劉型
**宋裕和：1928年2月上井岡山。
*其他參加秋收起義人員：
**胡友才
**胡金魁：即埃德加·斯諾《紅星照耀中國》嘅傅錦魁。建國後做湖北省人大常委會副主任。
**胡龍奎：秋收起義時喺師部特務連。長期留喺湘贛邊。長征時做紅六軍團政治部組織部長。1947年3月，奉命帶領359旅一批幹部從延安去山東渤海區接新兵（即獨六旅／解放軍第2軍第6師），返回途中因肺病惡化過世。

## 相關
*秋收起義文家市會師舊址

## 參考

## 出面網頁
* 【人民英模】秋收起義的總指揮——盧德銘
* 永遠的豐碑(57)：我黨年輕將才 盧德銘
* 我黨年輕將才 盧德銘

類:中國共產黨
類:1927年
類:湖南
類:湖北
類:廣東
類:江西
洪堡

**洪堡**（**Alexander von Humboldt**，）係德國科學家，出名研究生物地理學，洪堡涼流就係用咗佢個名。
惠更斯

**克里斯蒂安·惠更斯**（**Christiaan Huygens**，）係荷蘭物理學家，亦係天文學家、物理學家同數學家，土衛六、獵戶座大星雲同土星環就係佢發現嘅。

## 生平
-惠更斯喺荷蘭海牙一個富裕同有影響力嘅家庭出世。佢阿爸康斯坦丁·惠更斯係一個外交官、拉丁學家同詩人，同當時好多傑出嘅知識分子，好似哲學家勒內·笛卡兒有往來。惠更斯從小就好聰明，對機械同數學有天賦，曾經跟笛卡兒學習。笛卡兒對佢嘅幾何學作品印象深刻。1645年，惠更斯進入萊頓大學學習數學和法律。畢業之後去咗巴黎從事科學研究。

## 貢獻
惠更斯對光學同力學有好大貢獻。佢質疑牛頓嘅光微粒傳播學說，創立咗光嘅波動理論。一個世紀後，菲涅爾完善咗光衍射嘅問題，創立咗「菲涅爾－惠更斯理論」，完整咗光嘅波動學說。

惠更斯又對力學的研究做出咗原創性貢獻。佢發展咗伽利略嘅單擺理論，造咗擺鐘，之後又計算出單擺週期公式、複擺同振動中心嘅計算法。佢嘅擺鐘係近300年來最準確嘅計時器。 

佢又自己打磨鏡片去改良開普勒望遠鏡，重用佢觀測到伽利略提出嘅「土星的耳朵」─即係土星環，同埋發現土衛六同獵戶座大星雲。

## 重要作品
*《光的論述》（Traité de la Lumière）－中描述了他的光的波動理論。
*《擺鐘運動學》（Horologium Oscillatorium）－係17世紀力學領域最重要嘅作品之一，入面有對擺動運動嘅描述同曲線理論。

## 睇多啲
* Christiaan Huygens (1629 - 1695) - Biography - MacTutor History of Mathematics

## 參考

類:荷蘭物理學家
類:荷蘭天文學家
類:數學家
湯瑪士摩爾

**湯瑪士摩爾**（**Thomas More**，），天主教叫佢**聖多默穆爾**，係英倫王國政治人，出名著作有《烏托邦》。1535年因為佢反對英王亨利八世做埋教會首腦而被斬頭。

## 出面網頁
濠江

**濠江**可以係：
* 澳門嘅別名
* 濠江中學，澳門一間歷史悠久嘅中學
* 濠江日報，澳門一份中文報紙
* 濠江區，廣東汕頭一個市轄區
白禮頓足球會

**白禮頓足球會**（）係英格蘭超級足球聯賽嘅球隊之一，喺英格蘭白禮頓，喺1901年成立，2017至18年球季第一次打入英超。

## 連出去
*官方網站
蟠桃路 (桂林)

**蟠桃路**（）係中國廣西桂林嘅東西走向主幹道，喺陽朔城區到陽朔鎮範圍。西邊從城西路同荊鳳路嘅交界開始，一直向東去到抗戰路同觀蓮路嘅交界。

## 敘述
全長1.7km，闊14米，雙向2車道。

## 經過嘅道路
條路從西到東排，**加粗**嘅字係主幹道：
****'、***'
*龍嶽路
*黨校路
*疊翠路
***[[抗戰路 (桂林陽朔)|抗戰路]]**、**[[觀蓮路 (桂林)|觀蓮路]]**

## 特色
呢條馬路因為周邊都係啲旅遊景區，加上有條步行街響度，所以好多時有大量遊客嚟呢度玩。尤其喺條路南邊，都係啲細型酒店同客棧仔比較多，又俾陽朔當地人話成「客棧一條街」。

類:桂林主幹道
類:陽朔
抗戰路

**抗戰路**可以係：
*抗戰路 (湛江)：喺廣東湛江廉江市。
*抗戰路 (桂林疊彩)：喺廣西桂林疊彩區。
*抗戰路 (桂林陽朔)：喺廣西桂林陽朔縣。
*抗戰路 (黔西南州)：喺貴州黔西南州晴隆縣。
*抗戰路 (淮北)：喺安徽淮北相山區。
*抗戰路 (齊齊哈爾)：喺黑龍江齊齊哈爾泰來縣。
*抗戰路 (咸陽)：喺陝西咸陽渭城區。
抗戰路 (桂林陽朔)

**抗戰路**（）係中國廣西桂林嘅南北走向主幹道，喺陽朔城區南邊到陽朔鎮範圍。北邊從蟠桃路同觀蓮路嘅交界開始，一直向南去到十里畫廊北門牌坊（321國道嘅K552+660標記位）。

其中喺荊鳳路同石馬路嘅交界以南路段屬321國道嘅一部分。

## 敘述
全長2.1km，闊24米，雙向4車道。

## 經過嘅道路
條路從北到南排，**加粗**嘅字係主幹道：
***[[蟠桃路 (桂林)|蟠桃路]]**、**[[觀蓮路 (桂林)|觀蓮路]]**
*鳳鳴路
****'、'''[[石馬路 (桂林)|石馬路]]'''
****'

類:桂林主幹道
類:陽朔
九寨溝地震

**九寨溝地震**係發生響2017年8月8號當地時間21:19:49嘅地震，震央響中國四川阿壩藏族羌族自治州九寨溝縣漳扎鎮，規模去到黎克特制7.0級，震源離地面12公里。
財經 體育 資訊台

**財經 體育 資訊台**，官方網站同EPG叫**無綫財經體育資訊台**，係香港無綫電視其中一條高清數碼電視頻道，頻道冧巴85，喺2017年8月15號正式啟播，取代原先嘅無綫電視J5台。由啟播到2018年1月20號之前，台名係**無綫財經台**；由2018年1月20號到2022年9月5號之前，台名係**無綫財經·資訊台**。根據電視廣播有限公司嘅業務簡介，呢個頻道以「香港唯一24小時免費財經資訊頻道」為號召。而喺非交易時段亦會播放自製或外購嘅專題節目，內容涵蓋投資樓市、升學、職場、醫療、藝術、科技等資訊，亦會現場直播體育賽事。2024年4月22號，無線財經體育資訊台因為TVB頻道調整而停播。該頻道原本所播出嘅香港免費電視85頻道都由同日起改播鳳凰衛視香港台；而海外地區就以另一個頻道TVB生活台取代，響2024年5月13號啟播。

## 出面網頁
*無綫財經體育資訊台 - tvb.com
無綫新聞台

係香港無綫電視其中一條高清數碼電視頻道，頻道冧巴83，喺2017年8月15號正式啟播，取代原先嘅免費頻道互動新聞台同收費頻道TVB新聞台。

2023年5月29日，無綫新聞台全新改版。
達濠城

**達濠城**係喺廣東汕頭嘅一座清朝古城，喺達濠島永濠街，康熙五十六年（1717年）落成。佢得個萬四方咁大（約合3.46英畝），係中國現存最細嘅古城。1988年入汕頭市第一批文物保護單位名錄。2010年列爲第六批廣東省文物保護單位。

## 建置
達濠城舊屬潮陽縣奉恩鄉招收都。城高5米，城週長429米，面積14000平方米。有二道城門，東、西邊分別係達善門同西濠門。城嘅四隻角有城樓，東、西邊各有一座更樓。城入邊設「南澳鎮水師左營守備府」、「招寧司巡檢署」、「招收鹽場」等衙門。

## 史
從明朝嘉靖開始，東南沿海海盜周時出沒，朝廷亦都無佢哋收。而達濠島地處濱海，河渡門方便咗海盜出入。於是乎，鄉民自己起「踏頭寨」防海盜。隆慶元年（1567年），明朝施行「招撫」政策，倭寇問題反爲更加之厲害。明末清初，海盜邱輝佔據達濠島。

康熙十九年（1680年），清朝打贏邱輝，「設達濠營副將一、都司三、守備三、千總六、把總十二、兵三千名」。第年喺達濠島起達濠營守備署，控制達濠地區嘅統治。五十五年（1716年）冬，朝廷落令兩廣總督楊琳等人起達濠城，之後就再無海盜侵擾達濠。

民國七年（1918年），城入邊起咗群英、盛德兩間小學，幾十戶清朝官吏嘅後人入城住。1938年，㗎佬侵佔達濠，趕嗮城入邊啲居民扯，拆埋佢哋啲屋。

## 攷
加蒂諾

**加蒂諾**（**Gatineau**）係加拿大魁北克西南部一座城，亦係全省第四大城，人口約莫有28萬。
秀峰

**秀峰**可以係：
* 獨秀峰：桂林當地簡稱**秀峰**，桂林一景區。
* 秀峰區：廣西桂林一區。
* 秀峰風景區：江西九江廬山市嘅景區。
抗戰路 (桂林疊彩)

**抗戰路**（）係中國廣西桂林嘅南北走向馬路，喺疊彩區。南邊從環城北一路開始，一直向北去到群眾路。

## 敘述
全長900m，闊15米，雙向2車道。

## 經過嘅道路
條路從南到北排，**加粗**嘅字係主幹道：
***[[環城路‎ (桂林市區)|環城北一路]]**
*群眾路

類:桂林道路
類:疊彩區
紅鹿市

**紅鹿市**（）係加拿大亞伯達中部一座城，亦係全省第三大城，人口約莫有10萬。
列必珠

**列必珠**（**Lethbridge**）係加拿大亞伯達南部一座城，亦係全省第四大城，人口約莫有9萬。
聖亞伯特

**聖亞伯特**（**St. Albert**）係加拿大亞伯達中部一座城，亦係全省第五大城，人口約莫有7萬。
美迪辛哈

**美迪辛哈**（**Medicine Hat**）係加拿大亞伯達東南部一座城，亦係全省第六大城，人口約莫有6萬。
大草原城

**大草原城**（**Grande Prairie**）係加拿大亞伯達西北部一座城，亦係全省第七大城，人口約莫有6萬。
艾德里

**艾德里**（**Airdrie**）係加拿大亞伯達南部一座城，亦係全省第八大城，人口約莫有6萬。
東方紅 (歌)

《**東方紅**》係首中文紅歌，中國共產黨修改陝北民歌《白馬調》而成；現行合唱版由李煥之編寫，目的為政治宣傳，歌頌毛澤東為主，中共為次。

## 影響力
呢首歌官方性質上有意取代已被「打倒」田漢作《義勇軍進行曲》，成為國歌。文革爆發後，中國大陸多數廣播電台同有線廣播站都不斷式播放《東方紅》而唔係國歌，直到文革結束為止。

## 睇埋
*《大海航行靠舵手》
*《瀏陽河》
*《讀毛主席的書》
*《爹親娘親不如毛主席親》
DQ

**DQ**指

*取消資格，英文disqualified
*勇者鬥惡龍，電子遊戲，英文Dragon Quest
*鐸捐，日本俗語蔑稱
*數碼智商，英文Digital Intelligence Quotient
鄭恕峰

**鄭恕峰**（）係香港無綫電視男藝人，2015年以部頭合約身份加入無綫。佢以前係亞洲電視嘅藝員同節目主持人，亦喺2012年加入過香港電視網絡做過港視嘅藝人。佢跳槽去港視之前係喺2010-2012年嗰段時間以特約演員身份幫無線拍過劇。因為佢成日喺戲度做蝦蝦霸霸嘅角色，例如黑社會大佬，所以佢喺綜藝節目《Sunday好戲王》度得到「**黑幫王**」嘅「**另類好戲王**」獎項。

## 演出作品

### 電視劇（[[麗的電視]]）

### 電視劇（[[亞洲電視]]）
*1986年：少年英雄
*1986年：清末四大奇案 (電視劇)
*1987年：無名英雄
*1987年：梟雄 (亞視劇集)	
*1987年：上海風雲之爭雄歲月
*1995年：美夢成真 (電視劇)
*1995年：九品芝麻官	
*1995年：新包青天 	
*2000年：寶島春夢
*2000年：妳想的愛
*2000年：電視風雲
*2001年：騷東坡
*2001年：俠骨仁心	
*2003年：女俠丁叮噹
*2007年：十六不搭喜趣來

### 電視劇（[[無綫電視]]）
*2011年：潛行狙擊 飾 發叔
*2012年：護花危情 飾 熊義
*2013年：情逆三世緣 飾 夜總會客人
*2015-2016年：愛·回家 (第二輯) 飾 羅漢果
*2015年：財神駕到 飾 灶君
*2016年：愛情食物鏈 飾 鮑七
*2016年：城寨英雄 飾 義豐幫大佬
*2017年：使徒行者2 飾 羅漢
*2024年：巾幗梟雄之懸崖 飾 童大夫

### 電視劇 （[[香港電視網絡]]）
*2015年：惡毒老人同盟 飾 陳志華（華Dee）

### 電視電影（無綫電視）
*2018年：網戰 飾 陶十九

## 政治立場
佢係香港親中派嘅支持者，參與公開聯署支持北京未經諮詢或香港人同意，強行訂立嘅《港版國安法》。

## 出面網頁
* 
* 
* 
* 
* 

## 參考來源

類:無綫電視男藝員

類:前亞洲電視男藝員

恕峰
劉天龍

**劉天龍**（**[[Andy Lau]]**，）係香港無綫電視男藝人，2004年讀第18期無綫電視藝員訓練班而入行，主要拍電視劇。

## 出面網頁
* 
* 
* 
*
取消資格

**取消資格**（；英文：Disqualification，縮寫DQ），常見於職業摔角、網球等運動，甚至政治、公開考試。廣泛上，被取消資格同違反規則有關。另外，陳小春有首歌同名又係叫做《取消資格》，專輯《抱一抱》有收錄。

## 政治
取消資格成為政治手段，以莫須有罪名推翻選舉結果，視為一種政治打壓手段。

### 香港特區
香港梁振英末年，政治圈開始流行DQ文化，以實現中華人民共和國中央人民政府主權中國共產黨主導香港特別行政區，香港人有限度參與。香港特區政府，香港高等法院同選舉事務處有權取消任何已得有效提名票，選票人資格，已波及香港立法會，可能會區議會，行政長官選舉等。

只有獨裁而落後國家，因缺乏法治法理基礎，發展中國家先會咁。緬甸、委內瑞拉，好多非洲國家，都係由法院裁決議員資格，但今日香港都會發生。

香港終審法院首席法官馬道立指，人大常委會解釋權係「廣泛而無限制」。李義法官質疑香港法院能否進一步解讀人大決定，又指所謂人大釋法，應由1997年7月1日香港主權移交開始生效。有人話；「基本法賦予人大釋法權，而家法院同釋法來判佢DQ，就係法治」。

### 基本法
人大於香港「發生」事後，先話唔可以再宣誓，要直接DQ。《基本法》第104條於2016年11月「釋法」前，點先叫做依法宣誓，事實上係由當時主席裁決、宣誓無效可以重新宣誓，呢個係由香港有議會過百年一直存在之慣例，亦無由基本法同香港法例明文可見釋法所指之內容。人大把第104條「解釋」到「宣誓人必須真誠、莊重地進行宣誓，必須準確、完整、莊重地宣讀」誓詞，點先叫唔莊重，仲係好含糊。有把黃傘唔莊重、讀得慢又唔莊重......

陳弘毅又指：現行法例無限制被DQ議員再參選，但補充，上屆政府開出壞先例，立法會選舉時，新增要求參選人必須簽署自己擁護《基本法》之聲明，唯本土民主前線梁天琦和香港民族黨陳浩天都因為選舉主任認為二人言行與聲明有異而取消二人參選資格。

### 政治DQ同應對
當被DQ，避免反應過激，保持心平氣和，玻璃心咪碎，接受事實，上訴失敗或行另一路線。

#### 社會聲音
由於宣誓風波事發前，香港人唔知道人大會修改憲法內容並同屆使用，因此全城有好多人驚訝同唔滿意，有人感香港前途黑暗無可見性。後人反思香港立會議員投票選舉意義，同香港獨立或香港自給自足，香港民主之可行性。

#### 疑優化831同真普選
中共暴力手段除表面上打擊港獨合法化外，疑向港人暗示優化版831方案同真普選之最終結果，就係取消資格手段。盡管五毛黨部份陰謀論為事實，所謂「外國勢力」(「外國」外，還指中共派別：江派、毛派、習派別在香港陰謀權鬥)同一切反共力量進入中共體制下香港，但全部都可以「合法踢走」，通通DQ曬。

DQ對香港政治制度改革下，「中國式普選」同合乎國際準則之間進行政治補充。人大831方案，有功能組別之「中國式選舉」可保護功能組別集團根本利益，保持>對商家價值平衡。中共主權自香港政治存在DQ同釋法得到深層保證。而「真普選」方面，行政長官同議員全面交由公民提名，並廢除功能組別下，中共力量係可以DQ人，「真普選」同中共展示「主權」係無矛盾。但過往民調證明，多數人唔會表明支持中共同資本家之流，所以要展示「中共主權」同保證資方利益問題上，佔議會一半議席，由商界主導之功能組別，除左發揮保資作用，而且處理容易。

### 例子
;香港
2016年7月，香港立法會參選確認書風波下，被取消參選資格人士：
*梁天琦，陳浩天，中出羊子，陳國強，賴綺雯。

2016年10月12號，香港立法會宣誓風波下，被取消議員資格人士：
*梁頌恆（更改誓詞，11月15日被高等法院裁定失去議員資格）
*游蕙禎（情況同上）
*姚松炎（更改誓詞，10月19日已再次宣誓，獲立法會主席梁君彥確認有效。2017年7月14日被高等法院DQ）
*劉小麗（更改誓詞，11月2日已再次宣誓，獲梁君彥確認有效。2017年7月14日被高院裁定DQ）
*梁國雄（使用道具，宣誓前後，斷句，高呼口號，誓詞外加內容，當場獲立法會秘書長陳維安裁定誓詞有效。2017年7月14日被高院DQ）
*羅冠聰（宣誓前後，高呼口號，誓詞外增加內容，被指將「國」字讀成問句，其後獲梁君彥裁定誓詞有效。2017年7月14日被高院DQ）

2020年11月11號，因應全國人大常委會通過代表中泛民主派總辭下，被取消4名無效參選第七屆立法會議員喪失資格嘅人士：
*郭榮鏗、郭家麒、楊岳橋同梁繼昌等。

2021年8月26號，因應資格審查委員會下，被取消無效參選五年內不得立法會議員喪失資格嘅人士：
*鄭松泰等。

;外國
澳大利亞憲法規定，禁止雙重國籍人士競選聯邦議員。不過，副總理喬伊斯（Barnaby Joyce）被新西蘭內政部長彼得·鄧恩（Peter Dunne）指出，根據1948年新西蘭公民法案，副總理佢係新西蘭公民，因此需要法院裁決。

2016年3月31號，越南國家主席張晉創畀越南國會無喇喇DQ，成為越南歷史上唯一被DQ嘅國家主席。

## 教育
*香港，2013年公開考試試場違規事件中，放榜前考評局公布有23名學生涉嫌於校本評核抄襲，而被取消中文全科成績，引起熱議。

*2017年英國開學在即，但大批將要赴英留學生，至今仍停滯香港並未獲批留學簽證，或無法如期開學，面臨取消學位。

## 睇埋
* 道德
* 法律

## 參考
事實

**事實**（）係指事件真實情形，由過去同而家得到驗證之中立信息，可以係正面或負面內容，或已知可行嘅科學概念。傳聞唔可以當作事實。

## 必然性質
事實同假設，或偏見有差距，事實係一種假設或偏見已得到證明，事實陳述必然正確。但事實可分成「客觀事實」同「主觀事實」，差在陳述係咪事實之全部。

### 「主觀事實」
內容陳述為部份屬於事實，多為過濾對自己一方不利之事實，只引用一部份事實。常見：只指出GDP有多高但無指出GDP高所有成因（過份發現無必要之國有重工業，不斷無城市計劃之重建同開發，其建築成品之實際使用為無效率）；只比較一個時期之國際農業產量，但沒比較自身之平均產量，同農地效率；只列出有幾多人支持自己，無列出幾多白票同反對。例如：親共人士（五毛）同大陸官媒對異見之批鬥，親共言論，除外虛假信息之後，大多係選擇性使用部分事實，以合乎立場需要。雖然如此，但同主觀感受有落差，主觀事實同事實整體都係同出一門，都係科學。

### 「客觀事實」
內容陳述為事實嘅全部。常用嘅因果邏輯推理，如果前件為真，則後件也必定真實。

## 代表性例子
* 未由官方過濾或修改之客觀歷史事實同事件陳述，共產主義國家之失敗原因，毛澤東思想、共產主義在今日中國之情況被事實上淘汰同否定。
* 無論同唔同意，香港人之提名權同選舉制盡管真普選都唔會係萬能，因為中央示意其權力更高，香港政府有權DQ任何候選人資格。
* 無論同唔同意，甚至中國人都唔同意，但中國共產黨的確已係聯合國中國代表，並有主流外國勢力認同中共得到之中國主權，而唔係中華民國或其他。
* 無論大漢主義歷史學家反對，甚至中國漢人都唔同意，但元清兩朝的確戰勝漢族王朝並主權取代，的確係中國歷史一部份，甚至可納入漢史，述亡國前後。
* 性別已先天決定，盡管身份證，同變性手術可「改變」其性別，但原生性別無法改變。
* 精密科學之證驗結果，如「有雨就有雲，無雲就無雨」。

## 應對事實
當成為被事實攻擊之對象，避免反應過激，保持心平氣和，玻璃心咪碎，要相信事實，接受事實，並後驗證事實可被推翻之可行性。教育、社會上需要增加客觀事實之數量。

## 參考

## 睇埋
*概率
*常規
*習慣
*道德
*法律
*慣性收視
*自我實現預言（自證預言/自我應驗預言）
天籟·蝴蝶泉

係中國廣西桂林一景區，亦係陽朔十里畫廊嘅景區之一。位置喺陽朔城區南邊嘅十里畫廊景區入面，321國道嘅K552+020標記位。呢個景區主要睇鐘乳石、山澗瀑布同侗、苗族啲文化。

呢個地方主要入面有鐘乳石似蝴蝶同埋侗、苗族啲歌聲似天上傳嚟而改成噉嘅名。佢除咗呢兩樣之外，亦有陽朔唯一嘅原始吊橋；喺山頂嘅南天門觀景台係陽朔地區唯一可以睇到嗮成個十里畫廊嘅地方。

## 攷

* 山水盛典——天籁·蝴蝶泉 桂林銀行
* 天籁•蝴蝶泉 WTCF
* Yangshuo Butterfly Cave GuilinChina.net

類:桂林旅遊景點
類:陽朔
類:溶洞
圖騰古道

**圖騰古道**（）係中國廣西桂林一原始部落，亦係陽朔十里畫廊嘅景區之一同國家AAAA級景區。位置喺陽朔城區南邊嘅十里畫廊景區入面，321國道嘅K553+110標記位。呢個景區主要睇喺12000～7000年前，桂林甑皮巖一帶住嘅先民有關啲衣食住行、生活同宗教、墓穴文化呢啲嘢。

呢個景區之所以出名，係因為佢係遠古嘅原始人部落。佢哋啲原始人後代都係冇名，其中男嘅叫「阿布」；女嘅叫「阿力」，而且位位好細粒，膚色同啡種人好相似。

## 攷
* 图腾古道 昊天下旅行社
* 桂林阳朔图腾古道 中青古道

類:桂林旅遊景點
類:陽朔
類:原始人部落
陽朔戲樓

**陽朔戲樓**（；）係中國廣西桂林一有古色古香嘅現代化建築，2015年9月24號喐手起，2017年7月2號起好兼開業，位置喺陽朔城區荊鳳路1號（321國道嘅K553+760標記位）。

呢間嘢主要先以廣西傳統建築做版，再以現代建築手法搞出嘅地標級旅遊商業綜合體。間嘢開業之前，試過喺2016年8月11號整出世界上最大嘅油紙傘嘅健力士世界紀錄大全紀錄。2016年終亦攞過2015～2016年度國際環藝創新設計作品大賽商業空間方案類特等獎。

## 攷

類:桂林嘅商場
類:陽朔
石馬路

**石馬路**可以係：
*石馬路 (桂林)：喺廣西桂林陽朔縣。
*石馬路 (重慶)：喺重慶梁平區。
*石馬路 (杭州)：喺浙江杭州桐廬縣。
*石馬路 (長沙)：喺湖南長沙雨花區。
東方紅藥業

**東方紅藥業**係香港一間中藥企業集團公司，1971年開張，靠開舖賣藥材蔘茸海味起家，之後搞埋生產業務。

到1994年，創辦人陳學良將控制權賣咗畀炒家馮國保，短短幾個月之後，馮氏又將東方紅賣畀同佢相熟，人稱「神童輝」嘅羅兆輝，成為新股東，但1997年嘅金融風暴令到羅兆輝投資失利，最後將東方紅賣畀「殼王」陳國強。

經過幾次轉手之後，依家嘅東方紅係俊文寶石全資嘅附屬公司，俊文寶石嘅大股東係同陳國強友好嘅葉家海。

## 碎料
* 羅兆輝入主東方紅之後，曾經請到老死劉鑾雄嘅女朋友李嘉欣遠赴埃及同捷克等國家拍廣告，非常揼本。

## 參考
石馬路 (桂林)

**石馬路**（）係中國廣西桂林嘅西北-東南走向主幹道，喺陽朔城區東南。西北邊從荊鳳路同抗戰路嘅交界開始，一直向東南去到山水大道同嘅交界。

## 敘述
全長750m，闊24米，雙向4車道。

## 經過嘅道路
條路從西北到東南排，**加粗**嘅字係主幹道：
****'、***'
***[[山水大道]]**、****

類:桂林主幹道
類:陽朔
龍脊山隧道

係中國廣西桂林嘅隧道，喺陽朔城區東南角。南邊出入口喺龍脊山南邊個山崖，連接石馬路同山水大道；北邊出入口喺灕江邊附近，同305省道連埋一齊。全長504.2m，雙向2車道。

佢亦係陽朔規模最大同跨度最大嘅公路隧道。

## 落成時間
呢條隧道喺2003年1月1號喐手起，直到2004年12月31號起好兼通車。

## 攷
* 工程总投资3677万元　桂林阳朔龙脊山隧道通车 中共桂林市委 （2005-01-04）

類:隧道
類:陽朔
類:廣西交通
興坪古鎮

**興坪古鎮**（）係中國廣西桂林嘅地名兼旅遊景區，亦係中國歷史文化名鎮，位置喺陽朔東南25km嘅地方。城區相傳喺三國吳時期開搞。呢個鎮之所以出名，係因為中國人民銀行喺1999年發行嘅20文紙背面個圖案喺呢度攞景，加上附近都係啲古色古香啲村鎮。曾經喺1996年俾中華人民共和國建設部定佢做中國細城鎮建設試點集鎮，2000年9月3號俾廣西壯族自治區人民政府定佢做重點集鎮。

呢個景區好多時，遊客睇「桂林山水甲天下」嘅必經之處。佢嘅地勢東高西低，屬丘陵地帶，鎮西邊屬岩溶地貌，有好多座山響度。其中興坪古街係條長1km嘅石板街；喺古街東南邊嘅獅子旦屬熙平縣城遺址。鎮入面有好多文物響度，主要集中喺興坪古街同距離圩場差唔多2km嘅漁村。

## 攷

* 广西桂林阳朔兴坪古镇旅游景点介绍 远方
* 兴坪 枕着漓江而眠的古镇 乐途旅游
* 懷舊興坪古鎮 追憶往日時光 桂林旅遊網

類:桂林地理
類:陽朔
類:桂林旅遊景點
龍頭山

**龍頭山**可以係：
*龍頭山 (廣州)：廣州嘅山
*:龍頭山森林公園：廣州嘅公園
*龍頭山 (桂林)：桂林嘅山
報告老師！怪怪怪怪物！

《**報告老師！怪怪怪怪物！**》（）係一部由台灣作家兼導演九把刀編劇並指導，於2017年暑假上映嘅電影。由鄧育凱、蔡凡熙、陳珮騏、劉奕兒以及林姵妡領銜主演，台灣預計於2017年7月28號上映。 呢部作品為九把刀完全原創，但故事同小說「蟬堡」附贈嘅短篇集《蟬堡抓不到的，怪物》屬同一世界觀，共享故事連動性。另外九把刀亦透露，另一個部分嘅靈感來源，源自於《獵命師傳奇》嘅其中一篇章。

## 演員陣容
### 主要演員

## 電影歌曲

## 工作人員
*出品人：
*監製 : 
*製作人：
*導演：九把刀
*武術指導：洪天祥
*編劇：九把刀
*製作公司：群星瑞智StarRitz
*發行公司：
*國際板設計電影海報：聶永真
*表演指導: 陳雪甄

## 票房
台灣上映首個星期票房係1300萬新台幣，台北總票房亦唔到1500萬新台幣。

## 後續
2017年7月，本片入選韓國富川國際奇幻電影節國際競賽單元，並舉行首映。製作《陰屍路》嘅美國AMC電視台更展現高度興趣、積極詢問洽談版權九把刀《怪物》驚豔國際 製播《陰屍路》電視台求版權,2017.7.17 自由時報。

## 獎項

## 參考資料

## 出面網頁
*
*
*
*報告老師！怪怪怪怪物！ Mon Mon Mon Monsters! - Yahoo奇摩電影
*
*
岩漿

**岩漿**（）係熔咗嘅岩石，通常埋藏喺地殼高溫高壓嘅環境，當火山爆發嗰陣，岩漿就會噴出，就係熔岩。
喬木

**喬木**係種植物分類，指有明顯主幹嘅木本植物，生得比較高大，距離地面比較遠先至打橫生出枝幹。

絕大多數樹都算係喬木。

## 睇埋
*灌木
蕨類植物

**蕨類植物**係植物界嘅一個門，叫**蕨類植物門**，屬維管束植物，無花同籽，靠孢子去繁殖。
原核生物

**原核生物**係兩大類生物其中一類，只係單一嘅原核細胞組成，屬單細胞生物，構造好簡單。原核生物主要包括古菌同細菌。
## 睇埋
*原生生物
熔岩

**熔岩**（）係指火山爆發嗰陣噴出嘅熔咗嘅岩石，攤凍後就變成固體岩石，即係噴出性火成岩，例如流紋岩、安山岩同玄武岩。

## 睇埋
*岩漿
灌木

**灌木**係種植物分類，指無明顯主幹嘅木本植物，生得比較矮細，距離地面唔遠就已經打橫生出枝幹。
## 睇埋
*喬木
毛蟲

**毛蟲**（）係指鱗翅目（包括咗蝴蝶同飛蛾）嘅幼蟲。毛蟲係呢啲昆蟲生命嘅早期階段，形態係條長條形嘅蟲，多數都有毛，不過亦都有啲物種嘅毛蟲係無毛嘅。

## 用詞

响嚴格嘅昆蟲學上，「毛蟲」淨係指鱗翅目（包括咗蝴蝶同飛蛾）嘅幼蟲：
*有好多昆蟲都係行完全變態嘅－呢啲昆蟲一出世嗰陣係條幼蟲，幼蟲個樣同成蟲好唔同，幼蟲生到咁上下**會[[結蛹]]**（完全變態嘅最大特徵），結蛹一段時間之後就變成成蟲；包括蜜蜂同螞蟻等嘅膜翅目、甲蟲同埋鱗翅目，都係行完全變態嘅；呢種做法相對於不完全變態－不完全變態嘅昆蟲一出世嗰陣係隻若蟲，若蟲個樣同成蟲相似，會**唔經蛹嘅階段**就慢慢變成成蟲，例如蟬、螳螂同蜻蜓都係行不完全變態嘅。
*甲蟲同蜜蜂等嘅幼體雖然都係一條條噉形，但嚴格科學用語會叫佢哋嘅幼體做「幼蟲」（larva），淨係得鱗翅目嘅幼蟲先可以嗌做**毛蟲**。

## 食嘢
毛蟲最重要嘅工作就係要猛咁食嘢：絕大多數物種嘅毛蟲都係食齋嘅，食某啲植物維生，例如帝皇斑蝶嘅毛蟲就出嗮名鍾意食乳草嘅葉；啲蝴蝶乸同飛蛾乸生蛋嗰陣，通常會特登將啲蛋生喺毛蟲要食嘅植物身上，噉啲毛蟲一出世就有嘢食；啲毛蟲生咗出嚟就會係噉食嘢，儲起啲養份；佢哋一路食一路脫皮（增齡），去到咁上下就會結蛹－喺蛹嘅階段隻蟲完全唔郁得咁滯，無辦法覓食，所以喺呢段期間，隻蟲正正就係靠毛蟲階段儲起咗嘅養份嚟維生嘅；蛹過一段時間最後就會變成成蟲。

毛蟲好多時都畀人類視為農業上嘅害蟲－有多個物種嘅毛蟲都會食啲重要農作物，會對呢啲農作物造成破壞。

## 毒蟲
### 毒蛾科
嗰啲好顯眼嘅長毛其實冇毒，反而係啲好短嘅毒毛成束咁夾喺長毛之間。用肉眼睇，好似冇乜毛咁，仲有啲似天鵝絨咁嘅斑紋，甚至每條毛都好似粉咁幼細。呢啲毒毛就叫做「毒針毛」。

啲毒針毛好易甩，黐落人皮嗰陣會拮到入皮膚入面，然後崩解，咇啲組織胺出嚟（同蚊嘅口水成分一樣），搞到你痕足幾日。通常毛蟲變做蛹嗰陣，會將毒針毛塗喺塊繭上面，成蟲出世後仲會將呢啲毒針毛黐返喺身度。

有啲毒蛾科嘅阿媽喺生蛋嗰陣，會將毒針毛塗喺隻蛋表面，所以就算摸隻蛋都有機會俾刺到。好似毒蛾、茶毒蛾、紋白毒蛾等等，佢哋由第二齡幼蟲開始直到終齡幼蟲都會有毒針毛，而呢啲毒針毛會由終齡幼蟲傳承到繭、成蟲、蛋塊同埋一齡幼蟲，佢哋成世都會帶住毒針毛。

不過，有啲毒蛾科嘅毛蟲，好似舞毒蛾，只係喺第一齡幼蟲嘅時候先有毒針毛，仲有啲毒蛾科嘅毛蟲，好似姬白紋毒蛾、杉毒蛾、大雪毒蛾同埋櫟舞毒蛾等等，根本就冇毒針毛。喺日本，毒性比較強嘅毒蛾科毛蟲有毒蛾、茶毒蛾、紋白毒蛾同黃毒蛾，呢啲就要特別留意。

### 枯葉蛾科
同毒蛾科一樣，枯葉蛾科嘅幼蟲都有毒針毛。但係，毒針毛多數集中喺胸部，成條帶咁，肉眼都可以見到。當幼蟲受到刺激，佢會彎起胸部，將呢啲毒針毛凸出嚟插啲外敵。呢啲毒針毛通常係收埋喺塊皮摺痕入面，當幼蟲屈起胸部先會露出嚟，好似枯葉蛾、松枯葉蛾、栂枯葉蛾等等。枯葉蛾科嘅幼蟲變做蛹嗰陣，會將毒針毛攝喺繭內側，所以摸繭都會有危險。但係，同毒蛾科唔同，枯葉蛾科嘅成蟲就冇毒針毛。喺日本嘅枯葉蛾科入面，松枯葉蛾、櫟枯葉蛾同竹枯葉蛾係毒性比較強嘅，所以要小心啲。

### 火燈蛾科
火燈蛾科入面冇乜有毒針毛，好似屋細蛾同佢啲近親種端黃細蛾。而其他種類，好似火燈蛾、白火燈蛾、美國白蛾、桑細蛾同鹿子蛾，基本上都冇毒針毛。

### 黃毒蛾科、斑毒蛾科
呢啲毛蟲扁扁地，冇乜毛，有啲甚至唔似毛蟲。佢哋有排排短刺，每條刺都有個毒囊晾著，當受到刺激，呢啲刺就會好似打針咁，將毒液射入對方嘅皮膚。呢啲刺叫做「毒棘」。黃毒蛾科嘅幼蟲會有呢種刺，但係斑毒蛾科就只有少數幼蟲有毒棘，好似竹細黑毒蛾、梅透空毒蛾同蘋果葉捲毒蛾咁。就算冇毒棘嘅斑毒蛾科幼蟲，佢嘅身體表面都會有分泌令人作嘔嘅防御液腺體，當受到攻擊時會分泌出嚟。呢啲防御機制可能同黃毒蛾科嗰啲毒棘有啲關連。

## 相集

File:Monarch Butterfly Danaus plexippus Vertical Caterpillar 2000px.jpg|呢樖乳草上面有條帝皇斑蝶毛蟲。（*Danaus plexippus*）
File:Monarch Butterfly Danaus plexippus Pupation 2419px.jpg|一條帝王斑蝶毛蟲倒吊，準備結蛹。
File:C CATERPILLAR 28 september 2007 B (1728631296).jpg|骷髏天蛾嘅毛蟲（*Acherontia lachesis*）
File:Dysphania percota late instar.JPG|藍老虎飛蛾嘅毛蟲（*Dysphania percota*）


## 睇埋
*蝴蝶同飛蛾；呢兩類物種嘅幼體就係毛蟲。
*蠶蟲同養蠶；蠶蟲係對人嚟講好有用嘅一種毛蟲。
*寄生蜂；寄生蜂成日會侵襲毛蟲。
*完全變態同唔完全變態
## 註釋

## 引述
萬年戲臺

**萬年戲臺**（），又嗌，係中國廣西桂林嘅古蹟，大清乾隆四年（公元1739年）起好，位置喺陽朔興坪古鎮榕潭街23號。而家屬陽朔縣嘅重點保護文物。佢亦係興坪古鎮嘅傳統文化活動中心。

呢個戲臺原先係熙三幢并聯耳房式，但後嚟改成磚木結構。成個建築都有比較高嘅文物價值。喺每年過節時，醒獅、舞龍同唱大戲都成日嚟呢度辦。

## 攷
* 锣鼓喧天不再，兴坪古戏台失修成文物
* 阳朔景点：兴坪古戏台 深圳本地宝

類:桂林古蹟
類:陽朔
黃文迪

**黃文迪**（，）係香港男模特兒，無綫電視部頭合約藝員。中華基督教會基新中學畢業。參加2008年香港先生選舉，後離開並考獲營養師資格，同時轉型做健身教練。2015年重返無綫電視，2019年7月再離開。

## 屋企
2011年11月24號，黃文迪同2006年度香港小姐競選季軍呂慧儀結婚。2014年8月14號，老婆生咗8.8磅阿仔Anton。2019年3月8號，兩人共同聲明話已經喺2018年離婚，並會共同撫養阿仔。

## 演出作品
### 電視劇（[[無綫電視]]）

### 電視節目（[[無綫電視]]）

### 電影

## 出面網頁
* 
* 
* 

類:前無綫電視男藝員
類:香港先生

類:香港男模特兒
類:祖籍廣西
文迪
嘉駿

**嘉駿**（**Kason K神**，），係香港無綫電視藝員基本藝人合約藝員，第13期無綫電視藝員訓練班（1999年）畢業，同期有林峯、楊怡、張美妮等藝員。喺無綫電視拍咗五年戲後，考入北京電影學院，成為北電表演系有史以來首位香港學員。師承張華教授，同班同學有李東學、沈泰、黃璐、侯京健，同門師兄弟有周一圍、張頌文、韓雯雯。嘉駿早年喺基督教香港信義會信義中學讀書。

## 演出作品
### 電視劇（無綫電視）

### 電視劇（ViuTV）
*2019年：《黑市—黃牛》 飾演 黃牛男

### 電影

### 電視廣告
* 2000年：嘉頓餅乾
* 2004年：麥當勞—板燒雞腿堡
* 2006年：醫之選

### 歌唱節目
* 歡樂滿東華：卡拉之聲

## 獎
* （無線電視）卡拉之聲歌唱大賽—季軍
* 2003年：北京電影學院校園歌手大賽—校園歌手獎、最愛歡迎獎
* 2004年：北京電影學院校園歌手大賽—三等獎
* 2010年：香港先生選舉—前30名

## 攷

## 出面網頁
* 
* 
* 
* 

類:無綫電視男藝員
類:北京電影學院舊生
類:蔡氏
陽平高速公路

（中國高速公路代碼：**G65**／**G78**）係中國廣西壯族自治區桂林市嘅高速公路，高速公路上歸包茂同汕昆。位置從陽朔高田村開始，一直去到平樂二塘鎮。

## 工程
呢條高速喺2005年3月28號喐手起，2008年11月10號起好兼通車。

## 出入口同連接嘅道路

## 攷

類:桂林嘅高速公路
類:廣西嘅高速公路
烈士陵園站 (石家莊)

**烈士陵園站**（）係石家莊地鐵嘅車站，2017年6月26號開通，位置喺橋西區中山西路嘅華北軍區烈士陵園南門口，有2個出入口。

## 結構
### 樓層

### 月台

### 出入口

## 上一站·下一站
石家莊地鐵1號綫
::和平醫院站 - **烈士陵園站** - 新百廣場站

類:中國地鐵車站
哈特斯菲足球會

**哈特斯菲足球會**（）係英格蘭冠軍足球聯賽嘅球隊之一，喺英格蘭哈特斯菲，喺1908年成立。2017至18年球季第一次升上英超比賽，踢咗兩季就降班。

## 榮譽
*英格蘭足總盃冠軍：1922年
*英格蘭社區盾冠軍：1922年

## 參考


## 連出去
*官方網站
烈士陵園站

**烈士陵園站**可以係：
* 烈士陵園站 (廣州)：廣州地鐵1號綫嘅車站，1999年6月28號開通。
* 烈士陵園站 (石家莊)：石家莊地鐵1號綫嘅車站，2017年6月26號開通。
梁裕恆

**梁裕恆**（，）係香港男演員，《2016年度香港先生選舉》嘅參賽者，2020年結束同無綫電視嘅合約。

## 背景
梁裕恆喺2016年參加香港先生選舉入行，2017年簽約無綫電視，入行前做過消防員。佢雖然同無綫電視簽咗約，但一路以嚟演出機會唔多，所以亦有兼職健身教練，而比較出名嘅演出係2018年劇集《飛虎之潛行極戰》展示上半身肌肉。

2019年4月，佢用 Facebook 發文撐黃心穎先係「安心偷食」事件嘅受害者，結果畀網民圍剿。

## 演出作品
### 電視劇（無綫電視）
* 2017年: 《愛回家之開心速遞》 飾 Richard（第189集）、大隻佬（第300集）、Oscar（第323集）、搬運工頭（第460集）、Tyrone（第503集）
* 2018年: 《果欄中的江湖大嫂》 飾 
* 2018年: 《飛虎之潛行極戰》 飾 張可程
* 2018年: 《兄弟》 飾 Nash Tan（第1 - 3集）
* 2019年: 《包青天再起風雲》 飾 
* 2020年: 《機場特警》 飾 

### 電視節目（[[ViuTV]]）
* 2016年: 《脫獨工程》 - 演出嘉賓

### 電視節目（無綫電視）
* 2016年: 《當香港小姐遇上香港先生》 - 演出
* 2016年: 《香港先生選舉》 - 10強選手

## 攷

## 出面網頁
* 
* 
* 
* 

裕恆
類:香港先生
類:香港消防員
類:前無綫電視男藝員
興坪碼頭

**興坪碼頭**（）係桂林一個遊輪碼頭，亦係桂林山水嘅景區之一，位置喺陽朔興坪古鎮西牌坊隔籬嘅灕江邊。佢既係灕江景區最南邊嘅碼頭，又係灕江輪渡最南邊嘅終點站。

每次灕江輪渡啲船嚟到呢度多數都返轉頭直達解放橋嗰邊。

## 航綫
香港神學院

**香港神學院**（）係香港一間神學院，喺1952年創立，原名叫**香港聖經學院**，當時院址喺紅磡馬頭圍道。1960年搬到九龍塘金巴倫道17號而家嘅院址，1970年改名做香港神學院。

## 課程
### 本科課程
*道學碩士課程
*道學碩士課程（教牧進修）
*基督教研究碩士課程
*神學學士課程
*神學文憑課程

### 心理分析小組（教牧）課程
*道學碩士（教牧）課程

## 出面網頁
*香港神學院
龍脊梯田

**龍脊梯田**（）係中國廣西桂林嘅一處公園同景區，喺龍勝，321國道嘅K692+525標記位。

呢個景區之所以出名，係因為有好多龍脊嘅壯族寨、瑤族寨同侗族寨、以及山地嘅梯田景觀響度。尤其喺每年農曆四月十五到四月廿九，因為梯田發大水，令山體映出好多彩色天光響度；中秋前後會出現成山金黃一片；每年1～2月好凍天氣嗰時重可以睇到梯田啲積雪。

呢間公園喺一年四季都有景睇，用幾個詞形容係：
*<span style="color:#00AA00">春天</span>：梯田銀鏈
*<span style="color:#AAAA00">夏天</span>：滾滾綠濤
*<span style="color:#AA0000">秋天</span>：黃金稻浪
*<span style="color:#00AAAA">冬天</span>：銀蛇盤山

## 攷
* 龙脊梯田四季全景，哪一季最值得去？ 桂林中國國旅
* 龙胜龙脊梯田 桂旅网

類:桂林公園
類:桂林旅遊景點
類:梯田
廣賀高速公路

（中國高速公路代碼：**G55**／**G78**）係中國嘅跨省高速公路，横跨廣西同廣東兩省。不過高速公路上歸屬方面都唔一樣，其中賀州東站到冷坑站段屬汕昆，而冷坑站到雲東海站屬二廣。位置從廣西賀州鍾山縣鵝塘鎮開始，一直去到廣東佛山三水雲東海街道為止。半佬經過賀州、肇慶懷集、廣寧、新會同佛山三水呢啲地方。

呢條高速嘅靈峰桂粵界收費站屬廣東同廣西嘅交界，出入口有關卡查車及睇下有冇喺越南嚟啲人蛇。喺通車之後，靈峯桂粵界一直有實行過轉換八桂行卡及粵通卡嘅收費站，不過喺2020年1月1月取消咗省界收費站後，呢個措施亦正式取消。

## 工程
呢條高速喺2004年11月26號喐手起，直到以下時段先至起好兼通車：
*賀州東⇄賀街：2010年9月27號通車。
*賀街⇄靈峯桂粵界：2013年12月28號通車。
*靈峰桂粵界⇄雲東海：2010年12月10號通車。

## 出入口同連接嘅道路

## 參考資料

類:賀州嘅高速公路
類:廣西嘅高速公路
類:肇慶嘅高速公路
類:佛山嘅高速公路
類:廣東嘅高速公路
平鍾高速公路

（中國高速公路代碼：**G65**／**G78**）係中國廣西壯族自治區桂林市嘅高速公路，高速公路上歸包茂同汕昆。位置從平樂二塘鎮開始，一直去到賀州鍾山縣鵝塘鎮為止。

## 工程
呢條高速喺2003年10月底喐手起，2006年12月28號起好兼通車。

## 出入口同連接嘅道路

## 攷

類:桂林嘅高速公路
類:賀州嘅高速公路
類:廣西嘅高速公路
龍頭山 (桂林)

**龍頭山**（）係中國廣西桂林嘅一座山，喺陽朔興坪古鎮西北角嘅河邊景區北邊附近，海拔440m。佢係韶山沖第三高峰。

## 名
座山樣因為上下凸出，中間弧形，似擘大咗個嘴嘅龍頭而改成噉嘅名。

## 概況
座山有座山泉成日俾仙人話成「龍王涎液」，啲水比較甘同純淨。溪流曾經有座橋仔，橋頭有個當地人嗌「滴水洞」或「吊水洞」嘅地方，啲泉水成日經過嗰度而猛咁出聲。山脊上面有好多怪石，似龍鱗噉。上到山頂望向西南邊會係一片農田；東邊係木梓山同祝融山之間嘅地方；東北邊一堆韶山沖嘅建築；南邊一堆似條柱直插入天噉嘅韶峰響度。

喺堆森林入面亦可以搵到嚿20m高嘅青色大石，又嗌「觀音石」。山坡亦有好多桃樹，喺每年二月有好多花開；夏天亦可以睇到好多果響度。

## 連出去
* 龙头山 桂林漓江景区

類:桂林嘅山
類:陽朔
321國道

**321國道**（中國內地道路代碼：**G321**）係中國內地嘅一條西北-東南走向國道，西邊從成都市簡陽市簡新南路嘅沱江邊開始，一直去到東南邊廣州市白雲區朝陽村滘心大道口。

## 史
馬路之前從成都市簡陽市簡新南路嘅沱江邊開始，一直到佛山南海同廣州荔灣區交界。但廣東嗰邊，由於321同324、325國道同時經過佛山南海，所以長期出現交通大塞車情況。結果佛山市人民政府喺2011年中提出方案，將321國道同325國道分別向北同向南搬走，結果喺2011年9月5號俾廣東省交通運輸廳通過咗。原先321國道經過嘅三水西南街道到南海大瀝嗰橛降級成S263省道，而321國道喺三水西南街道改向東行，一直去到而家廣州嘅滘心大道口為止。

## 經過嘅地區
呢條國道經過4個省份，半佬經過貴陽呢隻省會，但經過兩個直轄市。

## 公里牌標記

## 註

321
Optare

**Optare**係英國一間巴士製造廠，總部喺北約克郡Sherburn-in-Elmet，最大股東係Ashok Leyland。

## 歷史
Optare喺1985年2月成立，嗰時間廠係喺列斯Cross Gates，原本屬於利蘭巴士執咗笠嘅附屬公司Charles H. Roe。喺頭嗰幾年佢主要出巴士車身，包括獲利蘭巴士授權為利蘭奧林比安雙層巴士出源自Charles H. Roe設計嘅車身。1989年Optare自都城嘉慕威曼買入都城騎士中小型巴士設計並將佢改良，自此亦出埋完整巴士。

1990至1993年，Optare係United Bus嘅附屬公司，期間佢曾經同姊妹公司DAF Bus（後來嘅VDL Bus Chassis）合作設計出配DAF DB250底盤嘅Optare Spectra雙層巴士。1993年United Bus關閉，Optare俾管理層收購。1996年，Optare收購咗有五年歷史、位於洛達咸自治市Hellaby嘅Autobus Classique公司。

1990年代中後期，Optare推出Excel同埋Solo一體化低地台巴士，自此一體化巴士逐漸成為Optare嘅主要製品。2000年，Optare成為North American Bus Industries嘅附屬公司，五年後又再俾管理層收購。

2008年3月12號，Optare俾投資公司Jamesstan Investments收購。同年7月17號Optare以借殼上市形式被注入Darwen Group，而Darwen Group亦改名做Optare PLC，令Optare成為倫敦證券交易所嘅另類投資市場上市公司。

喺Optare借殼上市之後，原本Darwen Group擁有、原屬東蘭開夏嘅巴士車身產品被帶入Optare嘅產品目錄，而Optare喺列斯、洛達咸同埋布力般（最後者原屬東蘭開夏）都有廠房。其後，Optare開始整合業務：原東蘭開夏嘅各款車身喺2009至2011年陸續停產；另外由2011年開始租用位於Sherburn-in-Elmet、佔地13,000平方米嘅新廠房，而喺洛達咸、列斯同埋布力般嘅廠先後喺2009、2011同埋2012年關閉。

2010年夏季印度嘅Ashok Leyland收購咗Optare兩成六股權，2011年12月增持至七成半。Optare喺2015年6月自另類投資市場除牌。2017年底Ashok Leyland再增持Optare股權至九成八。

2020年11月，Optare改名做**Switch Mobility**，Optare原有嘅電動車都改以Switch為牌子名，而柴油車嘅牌子名就唔變。

## 產品

### 家陣
* Solo SR（2007年—）
* Versa中、大型單層巴士（2006年—）
* MetroCity中、大型單層巴士（2012年—）
* Tempo SR單層巴士（2011年—）
* MetroDecker雙層巴士（2014年—）

### 過往
* CityPacer小巴車身（配福士LT55底盤，1985—1992年）
* StarRider小巴車身（配平治T2底盤，1987—1994年）
* Delta單層巴士車身（配DAF SB220底盤，1988—1999年）
* MetroRider（1989—2000年）
* Spectra雙層巴士車身（配DAF/VDL DB250底盤，1991—2005年）
* Vecta中型巴士車身（配猛獅11.180/11.190底盤，1991—1997年）
* Sigma單層巴士車身（配丹尼士長矛底盤，1994—1996年）
* Prisma單層巴士車身（配平治O405底盤連原廠頭幅，1995—1998年）
* ColumboRider單層巴士車身（配中國製底盤，1990年代）
* Excel/Excel 2單層巴士（1995—2004年）
* Solo（1997—2012年）
* Alero低地台小巴（2001—2008年）
* Tempo單層巴士（2004—2012年）
* Esteem單層巴士車身（源自東蘭開夏，2008—2009年）
* OmniDekka雙層巴士車身（源自東蘭開夏，2008—2011年）
* Olympus雙層巴士車身（源自東蘭開夏，2008—2011年）
* Visionaire開篷雙層巴士車身（源自東蘭開夏，2008—2011年）

## 參考

## 出面網頁

* Optare
白矮星

**白矮星**係種緻密星，由簡併態物質組成，密度好高，當質量同太陽差唔多，體積就同地球差唔多。

## 睇埋
*中子星
極超新星

**極超新星**係超新星嘅一種，威力同光度比正常超新星大好多倍，由特超巨星變成。
## 睇埋
*新星
*超新星
紅巨星

**紅巨星**係種衰變緊嘅巨星，亦都係每個恆星最後一定會變成嘅野，質量通常大約0.5到8個太陽質量，望落係紅色。唔同質量嘅紅巨星都有唔同名，比其他大啲嘅叫紅超巨星、再大啲嘅叫紅特超巨星。科學家預言話，太陽喺50億年之後會變成紅巨星，吞噬地球。

## 參考資料
啡矮星

**啡矮星**又叫**棕矮星**，係介乎氣體大行星同恆星之間嘅天體，質量通常大約13到80個木星質量，望落係啡色。
威廉·布朗

**威廉·布朗**（；；）係一位喺愛爾蘭出世嘅阿根廷海軍上將，由於一手建立阿根廷嘅海上軍事力量而被尊稱為「阿根廷海軍之父」。

## 參考


類:阿根廷軍事
粵語兒歌

**粵語兒歌**，係指啲喺粵語地區流傳嘅兒歌。

## 發展
隨住1949年大批嘅粵人移民搬去香港，香港繼承咗好多粵語兒歌，好似係「月光光」、「賣懶」呀噉。

1970年代尾，隨住日本嘅卡通喺香港熱播，同埋社會嘅需求增加，好多新嘅廣東話兒歌湧現，例如係小時候、飄零燕等等。

但由於受推廣普通話嘅影響，唔少廣東話童謠有消失嘅危險。

## 常見粵語兒歌
*月光光，照地堂；年卅晚，摘檳榔；檳榔香，嚼子薑；子薑辣，買蒲達；蒲達苦，買豬肚；豬肚肥，買牛皮；牛皮薄，買菱角；菱角尖，買馬鞭；馬鞭長，起屋樑；屋樑高，買張刀；刀切菜，買籮蓋；籮蓋圓，買條船；船浸底，浸親兩個番鬼仔；一個蒲頭，一個浸底；一個摸茨菇，一個摸馬蹄。
*月光光，照地堂，蝦仔你乖乖瞓落床，聽朝阿爹要捕魚蝦囉，阿嫲織網要織到天光。
*點蟲蟲，蟲蟲飛，飛到荔枝基；荔枝熟，摘邊 buk9，邊 buk9 啖啖肉。
*點貓貓，貓婆竇，問你捉豬又捉牛？捉到黃牛三百兩，球揣球，開花點豉油。
*荔枝熟，摘滿屋；屋滿紅，伴住個細蚊公。
*排排坐，食粉果；豬拉柴，狗透火；貓兒擔凳姑婆坐；坐埋一齊唱支歌。
*凼凼轉，菊花園；炒米餅，糯米團；五月初五係龍舟節啊，亞媽佢叫我去睇龍船；我唔唔去睇，要去睇雞仔；雞仔大，去賣；賣咗幾多錢？賣咗幾多隻啊？我買隻風車仔，佢轉得好好睇，睇佢凼凼轉啊菊花園，睇佢凼凼轉啊凼凼轉啊轉。
*ABCD，大頭綠衣；捉人唔到，吹 BB 
*落雨大，水浸街，阿哥擔柴上街賣，阿嫂出街着花鞋，花鞋花襪花腰帶，珍珠蝴蝶兩邊排。
*賣懶去，買精歸，賣左懶仔過新年，食過年飯好種田。
*賣懶，賣懶，賣到年三十晚，人懶我唔懶。
*細蚊仔，瀡滑梯，因住跌落嚟；咪學陳德貴，成日流鼻涕，跌親籮柚唔好睇。
*河邊有隻羊，羊邊有隻象，象邊有隻馬騮仔，好似你噉樣。
*咬蔗須，要睇毛，短毛輸，長毛贏，冇毛唔算數。
*搣開柑，數柑核，邊個核多就邊個贏，唔准手賴就縮骨。
*拍大，唱山歌，人人話我冇老婆，起心肝娶翻個，有錢娶個嬌嬌女，冇錢娶個豆皮婆，豆皮婆，食飯食得多，屙屎屙兩籮，屙尿沖大海，屙屁打銅鑼。
*呈沉剪，呈沉包，呈沉糯米叉燒包。老鼠唔食香口膠，要食豆沙包。
*伏匿匿：一就預備，二就匿埋，三就開盤，四就嚟到，baang4到算數。
*點指兵兵，點指賊賊，點著誰人做大兵，點著誰人做大賊。
*估手指，要估中，邊個唔中，就唔中用，褲浪底見個窿。
*騎牛牛，牛牛走，牛牛響前咪回頭，若然回頭就打籮柚。
*大眼雞，鹹魚頭，你屙尿，唔洗手。
*咕碌咕碌一，咕碌咕碌二，咕碌咕碌三，準備開炮打敵人！
*董存瑞，十八歲，為國犧牲炸堡壘，炸到堡壘 ngok7 ngok7 脆，全國人民流眼淚。
*轆銅仙，打銅錢，全憑眼界手出變，叮響銅錢畀個仙。
*打泥炮，泥炮響，唔使摣槍上戰場。
*折紙機，麻鷹飛，飛嚟飛去唔落地，麻鷹有條尾。
*咚啄，酸薑，你亞嫲，纏腳娘。
*趌跛跛，跳跳腳，咚咚咚，上跳下跳似麻雀。
*跛跛，跛咗蹄，冇米煮，煮泥沙，冇屋住，住樓梯，樓梯有只鬼，嚇到你瓹落床下底。 
*伸長手，頂手掌，死人都要頂硬上，依牙崩哨貓噉樣。
*劈友，劈友，快啲走，走得快，好世界，走得嚤，冇鼻哥。
*鬥遠掟石頭，因住咪甩手，石頭最冇眼，掟親唔好眼淚流。
*掟磚頭，鬥大嚿，一掟掟到西門口，濺起浪花拋浪頭。
*花手巾，真引人，基邊撈魚好過癮，一兜一條好手運，千祈唔好踎到你頭暈。
*黐塘 mei1，塘 mei1 飛，飛到菜田基，田基有條蛇，嚇親你兩仔爺。
*煮飯仔仔先落米，風爐透火柴對齊，千祈唔好咁俹簁，我哋係細蚊仔。
*一人騎膊馬，兩人騎豬乸，三步要埋頭，撞到面就打。
*紅辣椒，綠辣椒，平時你牙擦嘴藐藐，今日你冇膽同我撩。
*鬼叫你咁貪心，聞咗我個屁，嗍咗入個鼻，我要你賠翻二兩四。
*氼水底，摸泥沙，摸到泥沙當金龜，摸唔到係契弟。
*陳德貴，住得矮，床下底有只鬼，嚇到瓹臺底。
*一二三，三二一，一二三四五六七，二三四，四三二，四五六七八九十，肥婆跳舞頂第一！
*過天梯，蝦矮仔，人在雲東過到西，唔怕米貴就最怕矮。
*黑面李逵，紅面關公，三國水滸亂晒龍，打敗清兵係英雄。
*打棋子，靠眼屎，全憑眼界靠本事，唔好睇錯認鳩屎。
*乞兒仔，畫烏龜，一人一筆咪亂嚟，最後嗰個正衰仔！
*大笨象，摣支槍，去打仗，打完仗，翻嚟食碗鹹酸薑！
*鋼盔個大頭佛，着鞋就唔着襪。
*有隻雀仔跌落水，跌落水，跌落水，有隻雀仔跌落水，被水沖去。
*肥仔個頭，大過五層樓，肥仔隻手，細過荷蘭豆。
*雞公仔，尾彎彎，做人新婦甚艱難！早早起身都話晏，眼淚唔乾入下間，下間有個冬瓜仔，問安人老爺煮定蒸：安人又話煮，老爺又話蒸，蒸蒸煮煮唔中安人老爺意，大揸拉鹽又話淡，手甲挑鹽又話鹹，三朝打爛三條夾木棍，四朝跪爛四條裙！咁好花裙俾你跪爛，咁好石頭俾你跪崩！橫又難，直又難，不如捨命落陰間！人話陰間條路好，我話陰間條路好艱難！
*秋蟬喊，荔枝熟，阿婆喊，買豬肉。
*曖姑乖，嫁後街，後街有鮮魚鮮肉賣，又有鮮花戴，戴唔曬，擺落床頭卑老鼠拉，拉拉拉，拉去大新街，大新街又有個扯皮鞋，扯下開，又扯下埋。

## 註

## 參考

## 出面網頁
*
*

類:粵語文化
字 (搞清楚)

「**[[字]]**」呢隻字有一定嘅歧義，可以係語言或者文字嘅組成部分，亦係：
*字 (時間)，時間單位
*表字，一個正式代稱
## 睇埋
*Word
新星

**新星**係白矮星表面嘅氫搞到核爆嘅現象，令粒星忽然光咗好多。

## 睇埋
*超新星
*極超新星
李立群

**李立群**（）係臺灣相聲演員，佢祖籍河南孟縣，喺臺灣新竹出世。1970年代中國海專航海科本科畢業。

## 演出
### 電視劇
*2010年，中視、TVBS歡樂台《就是要香戀》飾演 齊為山 
*2011年，《密殺名單》飾演 嚴敬姚
*2011年，中視《洪武大案》飾演 朱元璋
*2012年，中視《大秦帝國之縱橫》飾演 魏罃
*2012年，北京電視台《我的傳奇老婆》飾演 施省吾
*2012年，央視《焦裕祿》飾演 黃老三
*2012年，央視《溫州一家人》飾演 周萬順
*2014年《少年神探狄仁傑》飾演 李承道
*2014年《湄公河大案》飾演 李秋生
*2014年《第一傘兵隊》飾演 蔡式超
*2015年《愛了別再說痛》（原名：中國式母親）客串 吳天雄（2011年拍攝）
*2015年《活法》飾演 李國強
*2015年《深宅雪》飾演 秦慕陽	
*2015年《空巢姥爺》飾演 周開啟
*2015年《抗倭英雄戚繼光》飾演 胡宗憲
*2016年《秀麗江山之長歌行》客串 蔡少公
*2016年《一起長大》飾演 萬保國	
*2016年《田教授和賢教授》飾演 田豐

### 電視廣告
*「柯尼卡軟片」

## 出面網頁
*
* 
* 
* 
*
巴拿馬 (搞清楚)

**[[巴拿馬]]**除咗係國家名之外，亦可以係：
*巴拿馬城：巴拿馬嘅首都。
*巴拿馬省：巴拿馬嘅省份。
*:巴拿馬區：巴拿馬省嘅政區。
*巴拿馬城 (佛羅里達州)：美國嘅地名。
膜蛤文化

**膜蛤文化**（）係網友對中國共產黨前中央委員會總書記江澤民嘅一啲言行進行模仿嘅網絡模因，「膜」字攞「膜拜」之意，而「蛤」源自於認為江澤民貌似蛤𧊅觀點。

「膜蛤」嘅網友被稱或者自稱為「蛤絲」（「絲」即係「粉絲」）、「膜法師」（同「魔法師」同音）等，佢哋對江澤民嘅好多言行進行模仿，並稱佢為「膜法」。「續一秒」（或者「+1s」）係常被呢個群體喺各種網絡場合下使用嘅惡搞短語之一，意在祝福江澤民長命或者調侃佢命長（其中「續」係指「續命」，來源於網友對重慶紅衣男仔單嘢嘅解讀）。

風潮喺中國大陸網絡嘅傳播以江澤民怒斥香港記者張寶華單嘢為起點，喺2014年香港等地出現抗議行為後開始盛行。江澤民執政時沿襲鄧小平嘅改革開放政策，理政上海時保持海派精神，引起好多群眾懷念佢當政時經濟發展迅速、房價物價低廉，社會、政治、網絡同媒體管制較寬鬆嘅日子。

## 出面網頁

*一位長者的死與生：中國網絡「膜蛤」的前世今生，端傳媒，2016-08-24。
廣海泳場

**廣海泳場**（），又叫**廣海游水場**（）或**廣海游泳場**（），係中國廣東廣州嘅大型泳池，1997年3月開業，位置喺海珠區江南大道中220號（華海大廈同富力海珠城後邊）。

## 史
呢間泳場喺1997年3月起好，初期係南海艦隊第一招待所（今日嘅廣州華海大酒店）屬下嘅部隊訓練基地，嗰時凈限部隊人員訓練同海員酒店客房住客游水用。直到1999年，由於上級出臺話部隊唔畀駐守入商業機構嘅規定後，泳場亦對外開放而演變成公眾泳場。而家佢係海員賓館屬下兼面向公眾開放嘅公家泳場。

## 設施

## 攷

類:廣州公眾泳池
類:海珠區
嘉絨話

**嘉絨話**（；，拉丁轉寫：rGyal-rong，四土話音標：）係漢藏語系藏緬語族嘅語言，分類爲。有啲學者將嘉絨語組昇爲語支，亦有學者將佢作爲羌語支下嘅語組。講佢嘅人好多喺四川甘孜同阿壩呢兩個自治州。而家講嘉絨話嘅人劃爲藏族。

1950年代初期，中央民族學院設「嘉絨族研究班」，使用拼音記錄嘉絨話，用來記錄民間故事。1954年嘉絨識別爲藏族，所以有「嘉絨藏族」嘅名稱，但係呢個唔係話嘉絨話係藏文方言。

嘉絨話係種非常之存古嘅語言，譽爲漢藏語系中嘅活化石。佢保留咗漢藏語古老嘅發音同語法。嘉絨話喺復原上古漢語嘅發音同文法方面有住好緊要嘅幫手。嘉絨話分爲四種方言，東部方言（四土話，Situ）、草登方言（Tshobdun）、日部方言（Zbu/Showu）、茶堡方言（Japhug），呢四種方言相互之間都聽唔明。

嘉絨話有豐富嘅動詞形態、時態。另外，動詞嘅人稱同數要同主語、謂語一致。呢種人稱標記喺其他藏緬語言都有，好似景頗話就有人稱標記、人稱同主謂語嘅統一。有啲學者認爲原始漢藏語可能就係有動詞人稱標記，不過呢套標記系統喺中文、藏文、緬甸文等都消失咗，呢種漢藏語系特有嘅嘢淨保存喺嘉絨話之類嘅存古語言度。

## 名
「嘉絨」呢個名來自藏文（轉寫：rgyal mo tsha ba rong），係康區嘅歷史地域，而家大部分屬四川阿壩。翻譯爲西文時，有啲從藏文譯，譯成rGyal-rong，有啲從普通話譯，譯成Jiarong，四土話嘅人對呢個詞嘅發音係。呢個詞係地名，嘉絨話嘅人唔攞佢認做自己話嘅名。喺四土話，佢哋自稱，喺茶堡話，佢哋自稱。

## 方言
喺初期，研究嘉絨話集中研究喺四土話（金鵬1949，泰彥長野1984，林向榮1993），另外三種方言冇乜點關注，直到1990年代起先有人研究。呢四種方言嘅唔同而家擺喺下面。四土話嘅資料來自黃良榮同孫宏開（2002），茶堡話同日部話嘅資料來自向柏霖（2004，2008），草登話嘅資料來自孫天心（1998，2006）。
:

嘉絨話同其他漢藏語言好唔同，佢係種多式綜合語（polysynthetic languages），喺形態上有啲好得意嘅特徵。例如反向標記（孫天心2002，向柏霖2010）、擬態詞（孫天心2004，向柏霖2008）、語言幹體交替（verbal stem alternations；孫天心2000、2004，向柏霖2004、2008）。

## 別名
*嘉絨話
*嘉戎話
*Jiarong
*Gyarung
*rGyarong
*rGyal rong
*Rgyarong
*Chiarong
*Gyarong
*rGyarung
*Jarong
*rGyalrong Proper
*Jyarung

## 睇埋
*甘孜
*阿壩
**馬爾康
*藏族——嘉絨藏族

## 參攷文獻

*黃良榮, 孫宏開 2002. 漢嘉戎語詞典. 北京: 民族出版社.
*向柏霖（Jacques, Guillaume） 2004. Phonologie et morphologie du Japhug (rGyalrong), thèse de doctorat, Université Paris VII.【茶堡話（嘉絨話）嘅語音同形態，巴黎第五大學博士論文】
*向柏霖（Jacques, Guillaume） 2008. 《嘉绒語研究》北京: 民族出版社. 
*
*
*向柏霖（Jacques, Guillaume） 2012. Argument demotion in Japhug Rgyalrong in Gilles Authier, Katharina Haude (eds) Ergativity, Valency and Voice. 柏林: De Gruyter Mouton, pp.&nbsp;199–225. 2012
*
*
*
*
*金鹏. 1949 Etude sur le Jyarung【嘉絨研究】, 漢學 3.3-4.
*Lin Youjing 2003. Tense and Aspect morphology in the Zhuokeji rGyalrong verb【卓克基嘉絨話動詞嘅時態同形態】, Cahiers de linguistique – Asie orientale 32(2), pp.&nbsp;245–286
*Lin Youjing, Luoerwu 2003. 《茶堡嘉戎語大藏話的趨向前綴與動詞詞幹的變化》， 《民族語文》 2003.4.
*Lin Youjing 2009. Units in Zhuokeji rGyalrong discourse; Prosody and Grammar, 聖巴巴拉: PhD University of California.
*林向榮 1993. 《嘉戎語研究》 成都: 四川民族出版社.
*泰彥長野 1984  A Historical Study of the rGyarong Verb System【嘉絨動詞系統嘅歷史研究】. Seishido.
*孫天心. 2007. The irrealis category in rGyalrong . *Language & Linguistics* 8(3):797-819.
*孫天心. 2006. 〈嘉戎語動詞的派生形態〉 ， 《民族語文》 2006.4: 3-14。
*孫天心. 2006. 〈草登嘉戎語的關係句〉. Language & Linguistics 7.4: 905-933.
*孫天心. 2004. 〈草登嘉戎語的狀貌詞〉， 《民族語文》 2004.5: 1-11。
*孫天心. 2004. Verb-stem variations in Showu rGyalrong【日部嘉絨話嘅動詞變異】 . Studies on Sino-Tibetan Languages: Papers in Honor of Professor Hwang-Cherng Gong on His Seventieth Birthday. Language and Linguistics, ed. by Ying-chin Lin et al., 269-296. 臺北: Institute of Linguistics, Academia Sinica.
*孫天心. 2003. Caodeng rGyalrong【草登嘉絨話】 . Sino-Tibetan languages 490-502. 倫敦同紐約: Routledge.
*孫天心. 2002. 〈草登嘉戎語與「認同等第」相關的語法現象〉. Language & Linguistics 3.1: 79-99.
*孫天心. 2000. Parallelisms in the verb morphology of Sidaba rGyalrong and Guanyinqiao in rGyalrongic . Language & Linguistics 1.1: 161-190.

## 攷

## 出面網頁
*嘉絨話，《民族語》（Ethnologue）
*嘉絨話，語言系屬數字圖書館（Multi Tree）
*向柏霖，Overview of Rgyalrong languages【嘉絨話概覽】

類:中國語言
檸檬酸

**檸檬酸**（分子式：C6H8O7；結構式：）係種酸，主要喺檸檬、青檸同各種柑桔類生果搵得到。喺室溫情況下呈固體。屬於有機化合物。

## 反應
可以以一水合物或者無水合物出現，如果渠喺凍水入面結晶就會出一水合物。咁如果將一水合物加熱，會失去結晶水，變返做無水合物。

渠係一種三元酸，可以同鹼反應產生相應嘅檸檬酸鹽。

## 用途
可以作為食物添加劑。喺柑橘類生果同果汁入面都會有。

## 參考
蟻酸

**蟻酸**（HCOOH），又叫**甲酸**，係種酸，主要喺螞蟻、蜜蜂同各種膜翅目昆蟲嘅分泌液搵得到。渠有腐蝕性，有刺激嘅氣味。

## 命名
渠有蟻酸一名，係因爲渠最開始係由乾餾螞蟻整出來。而渠有甲酸呢舍名係因爲渠有一個碳。

## 反應
甲酸係一種羧酸，會同鹼中和。

甲酸比較特別，渠係一個羧酸，但同時又有個醛基（-CHO），可以睇成係個羥基甲醛，所以渠可以發生銀鏡反應，還原出銀；而且可以被人再氧化。兩者嘅產物都係二氧化碳同水。

渠亦可以同醇酯化產生甲酸酯。
廉布文

**廉布文**（；廉布文：ᤕᤰᤌᤢᤱ ᤐᤠᤴ，音標：，拉丁轉寫：yakthung pān）係種屬於漢藏語系嘅語言。住喺尼泊爾同印度嘅講呢種話。呢種語言用記錄。

廉布人自稱做「若通」（Yakthung），而佢哋嘅話則叫做「若通班」（Yakthung pān）。廉布文有四大方言：皮打比（Phedape）、查他里（Chhathare）、淡八歌利（Tambarkhole）、班他里（Panthare）。

喺咁多方言當中，皮打比方言最多人講，大多數廉布人都聽得明呢種方言。不過生產、控制知識嘅學者主要來自班他里方言嘅人，所以班他里話有成爲標準語嘅趨勢。就好似班他里嘅廉布人喺中央政治、行政上佔據優勢噉，佢哋試住令佢哋嘅方言成爲標準嘅廉布文方音。

廉布話係尼泊爾、大吉嶺、樟樹、錫金、不丹、緬甸、泰國講同寫嘅主要語言之一。而家，啲語言學者得出結論話廉布文同藏文、絨巴話類似。

喺廉布人用師利章嘉（Sirijanga）字母前，喺東尼泊爾通用絨巴字母，特別係茂絨（Maurong）地區。師利章嘉字母消失咗就來800年，係地-昂師·師利宗嘉·先·提比（Te-ongsi Sirijunga Xin Thebe）復活咗呢種字母。

## 分佈
據《民族語》，講呢種話嘅人主要分佈喺尼泊爾。
*戈詩專區（Kosi）
**坦古打區（Dhankuta）
**山古華沙琶區（Sankhuwasabha）
**地克拉通區（Tehrathum）
**摩冷區（Morang）
*美知專區（Mechi）
**塔里宗區（Taplejung）
**班芝他區（Panchthar）
**義藍區（Ilam）
**查巴區（Jhapa）

## 方言
據《民族語》，下面係廉布文嘅方言。
*第一區方言
**班他里（Panthare）
**罩必些（Chaubise）
**羊各洛伽（Yanggrokke）
*第二區方言
**皮打比（Phedappe）
**淡八歌利（Tamorkhole）
*第三區方言
**查他里（Chhathar）

羊各洛伽、罩必些係班他里方言嘅細變種。皮打比同淡八歌利相似。查他里方言冇咁易畀另外兩個大方言嘅人聽得明。喺錫金講嘅廉布文方言亦係班他里。

## 師利章嘉字母

廉布、絨巴、尼婆羅係喜馬拉雅中部僅有嘅三種有自己文字嘅漢藏語種。廉布字母，或者叫師利章嘉字母，係18世紀早期發展嘅，當時正值佛教喺錫金擴張，而廉布彎（Limbuwan）仲係屬錫金。廉布字母嘅創製大概同絨巴字母創製同期，大約喺錫金第三任國王在位時期。不過啲人多數信廉布字母係由9世紀時嘅師利章嘉王設計嘅。之後廉布字母畀跌耶-昂師·師利章嘉二世（Tye-Angsi Sirijanga II）重新設計推廣。因爲師利章嘉二世用咗佢大部分時間來發展廉布人及其文化、文字，所以啲人認爲佢係9世紀師利章嘉王嘅轉世。

因爲師利章嘉二世係個有驚人影響力嘅人，廉布文化發展得好快，多桑（Tasang）僧侶好驚佢。呢班僧人擔心師利章嘉二世會改變錫金嘅社會、文化、語言嘅構成。於是，多桑僧侶捉住咗師利章嘉，將佢綁喺樖樹度，用毒箭射死佢。

廉布同絨巴字母都係錫金佛教擴張時期設計嘅。不過，師利章嘉係個廉布出身嘅佛教徒，喺錫金嘅大喇嘛之下學過佛。所以師利章嘉賜名做「楊祿（Yangrup）嘅多傑喇嘛」。

佢嘅語言、字母受藏文同天城字嘅雙重影響。唔同大多數嘅婆羅米文字，佢冇單獨嘅獨立元音字母，代替嘅係用元音附加符表示。

自18世紀末葉以來，尼泊爾嘅廉布文用得好少。因爲佢哋社羣嘅文化特徵畀啲統治精英認爲係對國家統一嘅威脅。佢哋禁咗廉布文，唔準啲人寫佢哋嘅文字。雖然無具體嘅法律，但加德滿都方面根據所謂嘅安全法落指示去禁廉布文。

## 寫
廉布文有獨自嘅文字，佢嘅字母同藏文、錫金文字母類似。因爲尼泊爾禁止咗廉布文嘅教學，所以喺尼泊爾，大部分廉布人嘅母語書寫水平低過佢哋嘅尼泊爾文水平。雖然好多書被迫用天城字或者羅馬字來寫廉布文，但而家廉布字母已經電腦化咗，所以能夠用呢種字來出版文章。

## 出版
廉布文有好多書、刊物出版。《晨星》（Tanchoppa）係自1995年開始出版嘅廉布文月刊。之外亦有其他出版。已知最老嘅廉布文書面材料出自1850年代嘅大吉嶺，係現代廉布文書寫嘅先聲。而家呢啲文物收藏喺倫敦嘅印度圖書館。

## 教
喺尼泊爾，廉布文僅私人教授。尼泊爾政府出版咗小學生一到五年級用嘅教科書，畀民間教學用。

喺錫金，自從1970年代，啲英文中學都有廉布文課程，作爲廉布地區嘅語文科。有超過四千嘅學生從300個老師度每日學一個鐘。1到12年級廉布文課本亦有提供。

## 參攷文獻
*
*

## 攷

## 出面網頁

*Omniglot嘅廉布文現代書寫系統
*廉布—英文辭典，據美華·歌拉（Mewa Khola）方言，PDF介紹
*Kaipuleohone's LDTC collection：廉布話嘅記錄，開放下載

類:印度語言
類:尼泊爾語言
類:亞洲語言